
المقدمة 
بسم الله الرحمن الرحيم 
والصلاة والسلام على أفضل الخلق والمرسلين محمد بن عبد الله النبي الأمين 


ثم آما بعد 

إنه ليغمرني منة أن أكتب مقدمة هذه السلسلة» راجية التوفيق للفكرة التي 
جاءت بها. ففي الرة الأولى التي أرسل لي الأستاذ نبيل إحدى قصص سلسلة 
«حكاوي ستي»» التي هي بين أيديكم الیوم» استثار حفيظتي أن يكون «الفيس 
بوك» هو المثوى الأخير لهاء بالإضافة إلى تداولها من أشخاص لا يعلمون مدى 
قدسيتهاء وها هي بفضل الله تبصر النور لتصبح وثيقة تاريخية. سلسة على 
الذاکرة. عصية على النسیان» فهذه الصفحات العابقة بتاريخ قرانا الفلسطينية 
الهجرق ستجعل القارئ يندمج بين المعنى اللفظي وا معنويء بينما كان سیصعب 
عليه حفظ ما جاء فيها لو قرأها من كتب تاريخية رسمية أو منهجيةء مما يجعلها 
تنغرس في ذاكرته حتى تصبح جزء منها. 


تعمد كاتبنا السرد بالعامية الفلسطينية, والتوغل ببعض مصطلحاتها الخاصة 
بالشعب الفلسطيني بشكل حصريء وبصورة محفوفة بالفضول الذي يحفز 
القارئ لتشريح الكلمة ليكتمل فهمه للمعنی, وبذلك أصاب كاتبنا عمق هدفين: 
الأول أن يصل القارئ إلى حد الانسجام الروحي في الأحداث» آما الهدف الثاني 
فهو ترويج ثقافة المصطلحات الفلسطينية التي لا تعيها الأجيال الحالية بعد أن 
أصبحوا يدمجون اللغات الأجنبية في أحاديثهم. 

عندما يبحر الكاتب في عمق الكلمات تصبح روحه رافداً مداد قلمه. فيسيل 


0 


بانسيابية تنقش صوراً ذهنيةً يستشعرها القارئ كأنه يعيشها بذات اللحظة, 
وعندما يكون الوحي هو الذاكرة العتيدة التي تعج بعبق الأزمان الغابرة ينصب 
الخيال كشلال يتدفق بالعبارات الدقبقة» فتجسد الأحداث بالصوت والصورة في 
حالة مجازية تكاد تصل حد الحقيقة. بهذه الوتيرة المطردة اندفع شراع كاتبنا 
نحو توثيق تاريخي يغازل الحروف فترقص واثقة في منحنيات الفكر فينجذب 
إليها لحن الخلود لتبقى في كينونة لا تنسى. 


كل أمنيات التوفيق لكاتبنا الذي اخترق قلمه عتم حصار غزة الحبيبة لنشر النون 
وأتمنى له المزيد من التقدم وإحراز نجاحات أدبية يفخر بها الشعب الفلسطيني 
كهوية ثقافية مشرفة أمام الشعوب رغم كل ما يعصف بوطننا الحبيب. 


منى الصرفندي 
رام الله 


اهداء 


إلى روح ستي أم آمي رحمها الله. الحاجة الفاضلة. المكافحة, الصامدة, اطربية 
الصابرة, «جازیه علي آبو شاربین» أم وحيد» من بلدة زرنوقة, قضاء الرملة» وإلى 
روح آمها ستي وست آمي» رحمها الله الجميلة, اللطيفة, الظريفة, الكريمة, 
الحاجة المرحة «سليمة أل المثاني» أم حسنء من بلدة قلنسوة. املثلث. وإلى 
روح ستي أم أبي رحمها الله. العظيمة. الطويلةء المثابرة» مربية الرجال وحبيبة 
الصغارء الحاجة «خضرة قشطه» أم عم من بلدة زرنوقة, قضاء الرملة» وإلى 
أمي الطيبة. المكافحة: المجاهدة في هذه الحياة. المساعدة لي في كل حلقة من 
حلقات «سلسلة حكاوي ستي» الجزء الأول» الحاجة «أم أحمد العريني» من 
بلدة زرنوقة. قضاء الرملة. وإلى زوجتي الحبيبة وبناتي بيسان وجنينء اللواتي 
حفزنني ودفعنني للکتابة عن بلداتنا وقرانا الأصلية بعد رحلة الدهشة والأسئلة 
ا متكررة عن قضیتنا الفلسطينية. وإلى صديقي الجمیل «رامز رضوان الحانوی» 
الذي سهر معي الليالي في تجهیز هذه السلسلة. والی الأصدقاء في العام الأزرق 
«الفيس بوك» الذين شجعوني خير تشجيع وإلى المشتاقين لأغصان المرمرية 
وعروق الزعترء إخوتنا الفلسطينيين ف المهجرء أهدي هذا العمل الترائي المتواضع 
لهم جميعاً. 


إن الدافع الحقيقي والأول وراء كتابتي لسلسلة حكاوي ستي كان دهشة بناتي 
اللواتي خلقن في الهجرة واللجوء من أبوين لاجئين» وجدود مهاجرین, وأقارب 
مشتتين في أنحاء هذا العام. الحاجة إلى الأرض والسماء واماء اللواتي ينتمين إليها 
جعلتهن يسألن عن وطن ضاع منذ أكثر من سبعة عقود. في ماض لا يستطيع أي 
فلسطيني أن ينساه. وأنا بصفتي أب كان علي الإجابة عن الكثير من الأسئلةء إذ 
يجب علينا غرس أجوبتها في أطفالناء ووجدت إن «حكاوي ستي» سوف تسعفني 
بالإجابة عن هذا الكم الهائل من الأسئلة فوفقني الله في كتابة السلسلة الأولى 
التي شملت الكثير من العادات والتقاليد والبلدات والقرى الفلسطينية بطريقة 
طريفة وبلهجتنا الفلسطينية. 


نبيل محمد العريني 
بلدة زرنوقة 





لهجة وخراف' 


- ستي ليش بضلك تحكىي عن القاف كاف؟ 
مع إنك مرات بتحكي زينا قاف! 


هاض يستي أنا والله مخربطة" منا عارفة أركز 
خطرة" بحكي زيكو.. 

وخطرة بلاقي حالي غير حانه لأمي. 

مهي آمي کلنسوية* پستي بکولوا عن القاف کاف... 
وکل الخرفات" إللي حداي" آخذتها عن أمي. 
ولازم پستي تکون عارف» 

لكل كرية بالبلاد في الها لهجة وخراف.. 

کلام 

غير متأكدة ناسية 

مرة 

قلنسوة بلدة فلسطينية في الثلث 

الحكايات 

التي أعرفها 


م هد لم O‏ 


عندك على سبيل المثل: 

أهل المجدل ونعليا وجبالیا البلد وبيت لاهيا وسدود وبربرة والجورة وأهل 
دما 

بكولو عن الكاف شاف... 

متضحكش هاض خراف أهل فلسطين.. 

تستعرش" منو يستي» هذي حاجة لا بتعر ولا بتوطي الرأس. 
هذولي بذل ميكلولك كيف حالك؟ بكلولك شيف حالك؟ 
كان أبوي الله يرحمه يكول عنهم 

هذول أهل الکشکشة" ولا التشتشة.... 

الله ما يعيني عالزلال". 

وكانوا يستي أهل البادية» يعني البدو تعين السبع" 

وصحرة النکب" يكولو عن حرف العين نون. 

بدل ميكلّك أعطي يكلك أنطي. 

أبوي كان يفهم عليهم منيح. 

وأبوك اشتغل معهم وكان ينكلهم بالطرمبيل” عالعريش. 
وكثير يستي على هامنوال'. 

لو بدك ادكك بخربطك خربطة ... 


مدن فلسطينية قريبة على بعضها تتحدث نفس اللهجة 
تستحي أو تخجل 

یکشکشون الکلام بحرف الشين 

پتشتشون الکلام بحرف الشين 

علی الافتراء 

مدينة جنوب شرق فلسطین 

الصحراء الشرقية لفلسطين 

الشاحنة 

على هذا الحال 

۳ أجعلك في حيرة من الفهم 


ما چ چ چم وفع دا کے 





- ستي عمرك مزورق' القدس؟ 


- آآآه يستي تشلعلیش" كلبي ولا يستي! 
زورت الكدس.ء والمسجد ال مرواني أبو كبة ذهبية 
وا مسجد الأكصىء مطاول طول.. 
الكدس يستي إلها خمسطعشر" باب.. 
غشرة مفو عة مسا مسكرات: 
ليش ولك إنت بتنسى؟ 

ذهبت إلى 


۲ لاتمزع 
۳ خمسة عشر 


بتنسى لما كنت أجيبلك معي زبيب' 

وحلاوة کرعية» ووزع عليكو؟ 

إنت بالذات يا أكال يا نکار... 

جبتلك كميرا بتقلبها بطلعلك فيها صور! 

ناسي كنت تكول فها عفريت.. 

ولإخواتك كنت أجيب معي إلهن طبلات جلد. 
وزرت مكام النبي صالح إللي بالرملة" 
والمسجد الإبراهيمي تبع سيدنا إبراهيم» 
عليه وعلى نبينا السلام 

هضاك بالخليل «خليل الرحمن»" 

وكبر سيدنا يوسف بنابلس" 

وبير سيدنا يوسف كمان إللي بكرية سنجل' 
وجامع العجمي تبع اليفوية هضاك بيافا' 
وصلينا بجامع حسن بيك" بيطل على بحر يافا 
والله لفلفت" أنا يستي... 

وزرتلك " كمان مكام الخضر إللي بدير الأسد" 


حلوى تصنع من لب نبات القرع الأصفر 
مدينة فلسطينية ساحلية ومسجد تاريخي 
مسجد من العهد العثماني 

تحرکت کر 

۷۰ زرت زيارة 

۱ قرية شمال فلسطین ومو تاريخي 


م ما چ لمم 0 لے > < ما 


هاض بشمال حيفا'. وجامع الجزار يلي بعکا. 
محلاهم هالعكوية سوادهم سواد البين وكلوبهم بيضة.. 
ورحت على عسيكلان”" الكدمة يللي هي كرية الجورق 
إلها هالعمدان الرخام طالعات من الجرف زرك زركء 
وزرتلك ضريح الباب " 

يلي بحيفاء وهالجناين بشرحن الكلب 

فوك فوك بهالجبال البيض 

بكلولهن جبال الکرمل, 

وإحنا بالنبي صالح بالرملة 

مركنا عا مسجد الأبيض كمان' 

وهالبوابير" بزرنوكة/ 

هان وهان زي مدشرناهن لونهن مهو متغير. 


- بوابیر ايش پستي؟ 


- بوابير المية پستي إللي كنا نزي فیهن بیراتنا .. 
ورحنا کمان على عين العذرة بالناصرة '... 


مدينة فلسطينية ساحلية ومقام تاريخي 

مدينة فلسطينية ساحلية ومسجد تاريخي 

مدينة فلسطينية ساحلية ۱ 

قرية فلسطينية شمال غزة 

موقع تاريخي 

مسجد تاريخي 

ماكينة ماء قدهة 

قرية فلسطينية. قرية الکاتب 

حقول الأشجار الکببرة 

¥ مدينة فلسطينية في الشمال. وموقع تاريخي مسيحي 


م چ E‏ مم 0 لے > < ص 


والله لفلفنا يستي تکلنا بس» كنا نروح عالکدس بعشرة شيكا 


من ساحة غزق مش زي اليوم بدك تنسيك'وغراب بین... 


١‏ تنسيقات أمنية 


ا 
١‏ 13 





ثوب فلاحي 


- محلاه الثوب يا ستي! 
هاض مختلف عن الثاني. 


- هاض الثوب يستي كصتو كصة. 

كانلي رفيكة من بيت دجن' وجبتلي إياه. 
هاض ثوب دجني يستي, مكلم تكليم» 
بتلاكيه من تحت مصفوف صف 

ومن فوك مسبل تسبيل. 

وفي ثوب مجدلاني هضاكء مجدل تجدیل»؛ 
وفي كماني ثوب مسبع بتلكيه كلو سبعات» 


۱ قرية فلسطينية 
۲ يتبع لقرية بيت دجن 
۳ يتبع طدينة ا مجدل 


هضاك تبع بير المع پستي. 

العرایس پلبسنو آحمر والأراهل بلبسنو آزرك 
وإذا الوحدة تجوزت آخرة مرة" بطرزو بالورد. 
وبكونلو برکع" مبرکع الوجه بركعة. 

وقي ثوب رحاوي* بکونلو ثمن ذراع 

ومثنی طبکات.. طبکات والو بورنص" آحمر. 

وفي کمان پستي ثوب تلحمي"» بسموه ثوب الملكة 
بکونلو عالصدر زرکشة" اسمها تلحمية, واله كصبة, 
وبکونلو بنايك" عحفافو وعلیهن مطرزة مشربی 
وبلبسن عليه جكيتة التلحمیات لیبینن ملکات. 
آما شو بدي أكلك عالثوب الکدسی"؟ 

هضاك أحلا ثوب! إسمو ثوب امللس" 

عالصدر بتلاكيلك كبة كنعان'» 

وعالحفاف مصلب تصلیب " 

وبتلاي فيه هلال وآیات کران ". 


يتبع طدينة بثر السبع جنوب شرق فلسطین 
مرة ثانية 

غطاء على الوجه يشبه النقاب لکنه مخرم 
تابع لأقدم مدن العام الأثرية في فلسطينء آریحا 
غطاء رأس يشبه الطربوش بشكل مخروطي 
رسمه مطرزة 

أطراف 

تابع لمدينة القدس 

۱۰ الناعم 

۱ قبة ا مسجد المرواني 

۲ كناية عن الديانة المسيحية 

۱۳ كناية عن الديانة الاسلامية 


ما ما عد مم وفع < ما 


الله يعطيني طولت العمر وألبسلك أحلا ثوب 





- هات يستي نولني كنينة الزيت 
منعن" الثلاجة.. 

اسكيلي هان.. هان عصحن البصارة '. 
اخص"* على هالطعم!! هاض زيت!!! 
يكطع الصانع وزيتها! 

والله ريحتو ريحت مكاين! 

ااااد سكالله عيام زمان يستي.. 


كنا نسوي زيتنا بدینا.. 
كانو يكولو عنو زيت طفاح... 


احد أنواع طرق عصر الزيت في فلسطين 

من فوق 

طبخة فلسطينية شعبية من الملوخية الناشفة 
كلمة تسد تستخدم لللعن 


ما ام عد لم 





كنا إنکي' هالزتونات 

من تحت الشجر السكايط ٠‏ 
وننکعهم" میت مطر ليلة كاملة, 
وعوجه الضو نهرسهن" بالزلط 
وفعصهن" معص مك. 

وبعدین كانت آمي تشعلّك هالنار. 
لحد متغلي» وتدبهن فیهاء وبعدین تصفیهن, 
ونعملهن حواش" للنار آخره مرة 
وتلاي امية زيتها طاش "وطفح فوك. 
وبس تبرد اممية نصير نوخد الزیت 
من عوجها ونغب" فيه غب. 

آما شو ریحتو پستی!!! 

ريحت لبلاد. مش ريحت مکاین.. 
سکالله عزیت زمآآآن... سکالله... 


نجمع 

الواقعات 

النقع في الماء 

نقوم بدقهن 

نقوم بفعصهن 

وقود من عجم الزيتون 
صعد الى أعلى اطاء 
نأخذ بهمة 


مساج عد لمم O‏ < > 





قباقيب' وشواریخ" 


- إيش هالجزمة إللي بتبرك برك يستي 
وين متزبط" ورایح؟ 


- والله پستي الیوم فرح صاحبي, 
بشار الخالدي ولازم نلبس ونتلبس, 
الزفة عند رامز الحانوق. 


- كديش حکها هالکندرة؟ 


۱ حذاء یصنع نعله من الخشب وأعلاه من الجلد أو الکوشوك 

۲ حذاء كان يستخدم ما قبل القبقاب ویصنع كله من الکوشوك الذي كان يأخذ من 
۳ آنیق 

۲۰ 


متين وخمسين شیکل . 
هذي بك فر" 5:21 8216 أصلية. 


الله يرحم جدك آبو أحمد. 
كان يلبس من هالشواريخ بلیرتین.. 


إيش هذي الشواريخ أول مرة أسمع فيها؟ 


- هذي يستي کوشوك چان 

کانوا یجبوه من معسکرات لانکلین 

كل 'لشياظة والصتافة: 

وكبل متعرف الناس الشباشب . 

مكانوش يلبسوا غير كباكب وشواريخ. 
الكبكاب بكون من الخشب» 

وعليه هلالة كوشوكة مدكوكة بمسامير 
والشوريخ كوشوك بکوشوك 

مدكوك بمسامير. وإلو حبكة بتنكوي كوي.. 
وكان في واحد حدانا بمدينة اللد 

إسمو أبو حسين لسکانی, 

ساي هذي شغلت إللي بسوي وبصلح الجزم؛ 
وبصنع الكباكب والشواريخ. 


١‏ عملة إسرائيلية 
۳ حذاء المنزل 


۳۱ 


مکانوش فتن قلاثة بکل البلدة 

إللى لبسین جزم.. تلاي الختار 

وكبرية البلد بس إللي لبسینهن. 

الجزم مفصلة على کدهم.. 

اليوم بشوف صاروا بطبخوا الجزمة طبخ. 
تطلع مزبطة. 

وتنو لسكافي پيجي يفصلك شروخك 

عكد رجلك. يكيسوا بالكمحة, 

بالكمح البلدي أبو زعموط؛ 


تيعرف نمرة رجلك. 


هي القمحة كاينة أداة قياس؟ 


أنا عارفة إيش بتخربط بتكول إنت... 
الحاصلو” كان لسكافي يحط كدم رجلك 
من الأصابع للكعب على كوشوكة. ویرص" 
حوليها من أصبعك لكبير لور 

يلفها لف لأصبعك لصغير, 

ويرص حولين رجلك الكمحات. 

يعدلك أربعين كمحة.. 

واحد وأربعين عكد متطلع... 


۱ شكل حبات القمح الطويلة 
۲ الذي حدث 
٣‏ ينظم 


۳۳ 


ويكلك مكاس رجلك هالكد. 
إحنا يستي من وكتيش 

عرفنا لبلاستك والحديد؟ 

تنها تحضرت الناس وتمدنت! 
أوليتها كلشي كان من الكوشوك. 
الکقف" إللي بدلوهن اليوم بالجرادل.. 
مطیلع النخل» لحبشکنات" 

كلو كان کوشوك. 

والله يستي إنهن أحزك"» 
وأكوى من تبعات اليوم. 
وهالخالدي هاض من أنهي بلد؟ 


- کراتیة" يستي.. 


والحنوتي من بيت دجن . 


- عرفاهم الحنوتية ستو صحبيتي كانت.. 
هاذي إللي گلتلك عنها أعطتني الثوب الدجني نسيت!!! 


وعاء جلدي لحمل الأشياء 

حبال للصعود على أشجار النخيل 
الأشياء التى يستخدموها بالفلاحة 
أقوى وأشد 

قرية فلسطينية 

قرية فلسطينية 


م كمس چ مي ت د 


۳۳ 





قطعة الخوفة! 


- مالك پستي هزلان" وتعبان هیکا؟ 


- والله يستي منا عارف؟ 

مبارح كنت قاعد عباب الکتب 
والکهرباء قاطعة.. 

إجا ولد صغير يقطع الشارع.. 

وإجت حنیتها" سيارة بدها تدهسو... 
ومن حنيتها وأنا حاسس رجلیه توجعني.. 
وحاسس حالي هزيل. 


١‏ طريقة شعبية فلسطينية للتعامل مع خوف الكبار والصغار إثر الصدمات من الأشياء 
التي تخيفهم» بتدليك عروق الأرجل والأيدي 

۲ تعبان مرهق 

۳ آثناء 

e 


قلبي وقع برجليّه وحسيت رجلیه فضيين. 


أهااااا يستي بدك كطع خوفة على هيك. 
الله يكودلها' ٍمو وين كاينة عنو.. 
تنها مدشراه" بالشارع. 


- انتي على طول الله یکودلها إِمُو؟ 
والله فلت" من إيدها فلت. 


- تنزعجش يستيء لأ لزلام بتخاف. 
هلحين' مرجك“ 

وبتكوم زي لحصان تفط فط. 
هات كنينت الزيت منعن الثلاجة. 
وتمدد هان... هان 

لازم زيت زيتون بلدي.. 

بنفعش زيت غيرو يستي. 

مد إيدك بنمرجلك بطن لكواع. 


تركته 
رغم عنها 
ألان 
أدلكك 


قدات 5ة 


ما بحم O‏ 


زي العكد معكدات. 

بعدينش' إرفع كميصك 

من تم المعدة بنمرج لتحت» 

سحب هيك من هان لهان, 

بعدينش من هان.. 

تخفش من فوك لفوك. 

أنا عارفة بتتوجع هيهن زي البلحات". 
شايف... شايف؟ 

هلحين ناملي على بطنك.. 

لازم بطن الركب يتمرجن كمان. 

ايون والله يستي معكدات تعكد. 
هدهنه . عكد بنمسکن بالإيد.. 
هذول بكطعن الخلف .. 

تحمل يستي» کرکط" سنانك بالوسادة كر كطة 
هذول بنسحبن سحب.. 

لعندیت" رمانة الرجل. 


بعد هذه الرحلة 

في منطقة العانة تكون هناك عقدتين تشبه البلحات 

تقال للشخص المسكين وهي من مسخوط سخط أي انه فقير أو مسكين 

وجدناهن هنا ۱ 

یعتقد في فلسطین ان التأخر في ٍنجاب الأطفال من الرجال سببه الخوف» والعقد التي 
تكون في الأقدام 

1 تمسك بقوة 

۷ إلى مكان معين 


O n ما 4 عد‎ 


خلصنا.. خليك متمدد تسويلك' عروك الوثاب". 
هذول عركين يستي.. 

واحد يمين الظهر فوك 

هذهوء واحد عشمالو كبال بعضهن.. 

شايف كيف منفوخ نفخ. 

هذنا خلصت كوم أكعد كعاد. 

كلت صواريخ نزلت عليناء 

على غزة. تنها عركبتنا. 

هذول بدهن زلنه. تحمل لشوف 

أوعاك؛ تصرخ. 

هذي شغلة ثوارتناها عن جدودنا.. 

لا كنا نعرف طب ولا مطببین.. 

الختيارية وکبار السن, 

کل واحد آخذها عن آبوه. 

إللي بطول بالخلف؟ بنکطعلو الخوفة, 
الطروب" في عثا کاست الطربة" 

بس بکولوا عنها حرام. 

آعمل لك 

مکانین أعلى الظهر وبين الأكتاف اسمهم عروق الوثاب 
منطقة ما بين الابهام والسبابة 

تحذیر إياك 

يعتقد في فلسطین ان التأخر في إنجاب الأطفال من الرجال سببه الخوف 
الخائف من شيء مرعب 


کاس من النحاس یکون له شکل مزخرف ویوضع فيه ماء تحت ضوء القمر ویشرب 
الماء بعد القراءة عليه بآیات من القران الکریم 


ما o‏ عد لمم و لب < 


۳۷ 


للولاد لزغار بنخرعو' يستي وبنطربو" 
وبعركبو'. بكون الولد سخن ومملوع" 

من شيل خوانو إلوء تنهم شالوه غلطء 
وهلعوه ملع» بتجيني هالنسوان 
وبکطعلهن لولادهن لکبیر ولزغير بخاف. 
الخوف معلهوش كبير ولا مقمط" بالسریر. 
وهذي عداتنا وتكاليدنا.. 

من أيام لبلاد مبنحیدش" عنهاء 

ولا عنها غنی مهما تکدم الطب والطبيبة. 


- ستي في حد غيرك بعرف یقطع الخوفة بدیر البلح؟ 


- وله يستي الخبرین کثار... 

عندك بسمع بكولوا أم العماوي" شاطرة 
هذي بشارع أبو حسني, 

وكان المنسوم العزايزة” 

الله يرحموء في بشارة 


يخافوا خوف شديد يسمه خرع 

خوف شديد ينعكس على السلوك 

يصبح لديهم الآم في الساقين والأيدي نتيجة الخوف 

درجة حرارته مرتفعة 

ملفوف بملفات قطنية وتسمى الكافولة 

لا نبدلها 

امرأة من عائلة أبو ربيع من مدينة دير البلح يقال لها أم العبد. تقطع الخوفة ويعرفها 
الناس 

۸ رجل معمر من عائلة العزايزة يسكن مدينة دير البلح» وكانت الناس تلجأ له لقطع 
الخوفة وتجبیر الکسور 


م ما عد مم O0‏ لے ے 


۳/۸ 


أو وليد أبو مصبح عند العيادة بالبلد. 

وأبو طارك جودة عثمان' سوافيري" با مخيم» 
وأبو بلال الحوش 

في المخيم أبو دغیم" 

وكثار إللي بکطعوها. 

بس كلي كيف صرت هلحين؟ 


والله الحمد لله يستي 
حاسس حالي طاير وتفكفكت. 


۱ رجل من عائلة جودة من بلدة السوافير من مدينة دير البلح كان هارس هذه العادات 


۲ بلدة فلسطينية محتلة 
۳ رجل من عائلة آبو دغیم من مدينة دير البلح كان هارس هذه العادات 


۳۹ 





فارذ اس 


- وين كاين يستي 
مطین" ومبهذل أواعيك؟ 


كنت طششلك طشة" خيالة, 


مع ناصر أبو عبيد. 


١‏ الفائضة عادة تقليدية عند العرب والبدو وحتى الفلاحين الفلسطینیین» وهي ان رجل 
يبيع أو يهدي رجل أخر فرس أنثى من عنده يلحقها شرط الفائضة. وهذه الفرسة عند إنجابها 
لأول مهرة أنثى وليس مهر ذكر تسمى «فايضة» وعلى الرجل الذي حظي بالهدية أو اشترى هذه 
الفرس أن يعيد أول بطونها من الاناث لصاحبها السابق بعد أن تنتهي من نصف عام من الرضاعة, 
والا تصبح بينهم عداوة وقطع انساب. وقد تؤدي إلى مقاطعة وحرب 

۳ ملابسه متسخة بالطين 

۳ نزهة - رحلة 


۳٠ 





آه يا خيال الزركة'!! 
وإنت كاين راكب فرس من طین, 
تمبهذل حالك ومغبرء 


وفش إشي منك مبين؟ 


- مهو يستي الفارس أول ميتعلم 
بقعلو أكم من وقعة. 


- والله يستي هيتك 
كاين تدحرج دحرجة مش توكع. 
الله يرحم ستك خضرة" 
أم أبوك» نهار كلتلي 
كاين آبوها يكنى" خیل» 
وكاينالو فايضة عند آهل برير“. 
برير هذي كرية فلسطينية 
بين الفالوجة وسمسم في النص همك 
ومنها وشركة عرب لجبارات 
والسواركة والثوابثة, 
ومنها وشمال لحليفات 
وبيت طيما وعراك سویدان, 
ومنها وکبل هوج ونجد 
١‏ رجل من دمشق اسمه محمد الملحم. كان يقال له خيال الزرقة كناية عن لون الخیل 
التي يركبها 
۲ خضرة قشطه من بلدة زرنوقة ست الكاتب من جهة أبوه 
0 يري 
ع قرية فلسطينية هجر أهلها الى غزة 
۳۱ 


ومنها وغربة بيت جرجا ودير سنيد'. 
- هي ستي خضرة مش من دار قشطة؟ 


آه من دار كشطة من زرنوكة, 
مش كشطة الرفحیه . 


- هوا إيش يعني فايضة يستي؟ 


- الفايضة پستي عادة عند العرب» 

وأهل لبلاد من زمان. 

كاين إذا حد أهدى حد فرسه, 

ولا شراها منو شریف 

یبقالو" عندو فايضة... 

آول بطن أو بطنين منها 

بخدهن إلو إذا کانن نثایه 

من حك البایع» أو من حك المهدي لهدیة. 
وإذا كان ذکر من حك الشاري. 

واجب الشاري ويللي أخذ لهدية. 

وکانو یکولو عنها عطية کمان. 

یوصل الفايضة مزرکشة" 

لباب بيت البایع وله العاطي» 

قری وبلدات فلسطينية هجرنا منها إبان النكبة 
مدينة رفح جنوب قطاع غزة 


مزينة بالتطریز الفلاحي أو البدوي 


ما ام لم 


۳۳ 


بعد متخلص لبنها من أمها نص حول. 

الحول يعني السنة يستي. 

أهل برير كانو مشهورين بكناوة الخیل, 

ويهتموا فيهن وعندهم آصایل 

معروف آساسها وراسها'. 

وکانوا بحبو الخیل ویوجبوهن. 

لا يحرتو علیهن, ولا پنکلوا علیهن اشي. 

پرعوهن ویزینوهن 

و تمفننة غير با! ۲ ۳ وبالأعراس پرکصن". 

وكانو يسموهن أسماء حلوة وجميلة: 

إللي بكولوا عنها الزرکة... 

وإللي یکولوا عنها لحمرية".. 

وأم رطام .. وعنان .. 

والسلك".. ومزركشة".. 

والخضرة'.. ومحجلة.. واللعبية''.. 

وكانوا يكولوا الأصايل 

۱ أصايل الخيل يعرف أنسابها من أمها ومن أبوها ونوعها وقوتها وقوة تحملها 
۲ كان الخیل الأصيل له احترام» لا ضرب ولا يهان ولا پستخدم في النقل والفلاحة. فقط 
پستخدم للزينة والرقص في الأفراح والسباق والتباهي والحرب 
لونها یکون رمادي فاتر وقریب من الأزرق 

لونها آحمر 

طويلة 


سلق سريعة 
مزرکشة منقطة 


لونها قريب من الأخضر 
15 راقصة 


N» 4‏ 0 1 > اح ص 


۳۳ 


ما بتنباعش بيع بتنعطى عطية . 

والناس تعطي بعض خیل, 

تنعرقت كصة الفايضة هاذي. 

وسمعنا كمان كاين في سباك إسمو «برجاس» . 
بوكفو المتسابكين بصفین 

صف بالغرب وصف بالشرك. 

وبطلع فارس زي البرك نحيت الصف الثاني» 
وكبل ميصل بلف وبيجي راجع 

حنيتها بلحکو فارس من الصف الثانيء 

وكبل ميصل الصف الثاني بلف وبرجع 

وكانت الناس يستي تشرط شروط عالخيل 
إللي تنعطا عطية. 

إنهم میشغلوهاش, ويهنوها.. 

ولا يحملو عليها إشي ويتعبوها. 

وإنها ما تكلط نهر الأردن» 

ولا تيجي جاي على مصر' نواحينا. 

طول عمرهم يكولو سباك العرب. لا غالب ولا مغلوب. 
كانت الناس حلوة في بعض واسمن خيلها وتحترمها. 
اليوم ذوبها تحترم بعض بكفي» 

ومش الكل بحترم الثاني. 

أنا عارفة الله يجملها بالستر يستي. 


۱ من أهميتها ليس لها ثمن يقيمها عند العرب الفلسطينيين 

۲ نوع من آنواع سباق الخیل وله طريقة متبعة ومختلفة 

۳ لكثرة القصص التي كانت تموت فيها الخيل اذا غيرت الطقس الذي تعيش فيه كانت 
الناس تشترط عدم سفر الخیل 

لاهو عيكو 


- وعليكم السلام يستي 
- وين كاين؟ بالعزهة؟ 


- لا يستي مرحتش أنا.. 
هيني جاي أتغذى عندك.. 
إيش طابخة اليوم؟ 


- جريشة پستي» جریشة" طابخة. 


١‏ هي ضيافة من غير رغبة لدى ا مضيفء لكرهه أو عدم راحته للمستضاف 
۲ طبخة فلسطينية من القمح البلدي مع مرق 


۳۵ 


أحسن من اللحم بكلّت الكيمة'. 


ولا بتتخاوت" علي ولا يناكص؟ 


يا حيف عالناس لوين وصلت معها المواصيل 
كل هالنسب وهالكرابة وبالأخير 

ببعتولنا كرت عزيمة مع سواك! 

همه كل ما تحضرت الناس وتكدمت 


- |تدقیش" يستي وتخديش في بالك.. 
هذول طول عمرهم قليلين فهم. 


- آنا يستي بحكيش هيك خراف" والسلام.. 
آنا بالعشم" بحكي يستي. 
گب جاي گزب... 


قلت الاحترام 
ممتاز کلمة عثمانية 
لا تکار 

كلام 

بالأمل 


O لخم‎ & © 


۳1 


- وين الكراسي إللي عندك رايحات'؟ 


گرب جايء كمبز کمبزة" 


- إنتي هلحين بدك تفشي غولّك ف! 
5 4 5 : 1 5 اله 5 5-5 : 57 


مع بندورة زي مبتعملها أمي؟ 
ولا جريشتك الزاكية إللي باللبن؟ 


هي أمك من وين علامها؟ مهو مني يستي. 


هذي باللبن خليها تبردلها شوية بس... 
ولّك بالك عملوا مناسف ولا مفتول”؟ 


نتي بتصيدي" قي يستي. 


ذاهبات 

|جلس القرفصاء 

متقدم وحضاري 

أكلة 5 فلسطينية مشهورة 
كثيرة ومتناثرة 

توقعيني بالفخ 


ما ما هعد لمم O‏ < 


۳۷ 


بحلفلك بالله قاعد. إني مرحتش.. 


أصيد فيك! هو إنت بتنصاد... 
هلحين بعرف من أكلك 
إذا مغبيتش' بالجريشة غب» 


زي عادتك» بكون صدتك يستى. 


- طب هوا إنتي ليش زعلانة وحمقانة؟ 
عالوضوع هالقد يعني؟ 


- يستي هذي دناوة "2 وكلّت أصل 

تتعزم الناس رسال مع السواك. 

زمااااان, الله يرحم زمانء كانت الدنيا دنياء 
والناس تحب بعض, وتوالف" على بعض, 

لا كان في كروت عزهة ولا جوالات ولا تلفونات» 
كانت الناس تلف على بعض لف 

هر عليك صاحب الفرح» 

يطك على بابك ويتفضل ويشرب کهوتك. 
ويوكل إللي كسمو الله. 

وتشوفوا ویشوفك, ويكلك أخبارهم الحلوة, 
١‏ أكلت بهمه 

۳ قلة كرامة 

3 تنسجم 

۳۸ 


وتكلو أخباركم الحلوة وتنبسطو مع بعض, 
ويروحلو بشوال' لمون ولا برتكان 

ولا كطف بلح 

ویروح عازمك وهو مبسوط.. 

ویتمنی جيتك نتفه بنتفه . 

اليوم كل واحد بعزم إللي خلبکلو" 

وإللي إلو عندو فايدة ومصلحة. 

المحبة راحت والاحترام راح. 

ويللي بعزمك عزهة مركبية بتبطل تعزمه باطرة 
وبتتفرك الناس عن بعضها وبتبطل تطيك بعض. 
هاض كلو من کلّت لكبار لکبار ماتوا 

وصاروا لزغار يعزمواء والنسوین تتحکم. 

أي والله بذکرلك إنو جدك إللي هو أبوياء الله پرحمه, 
كان لا ينوي يعمل عزيمة, 

يركب هالحمار ويطلع. 

يغيب غیبتو يومين ثلاث. 

يلف على البلدات إللي حولينا كلها 

تيعزمهم مختار مختار 

وكريب كريب. كان يطلع من زرنوکة" 

على السوافير الثلاثة: الغربية والشركية والشمالیق 


كيس 

لحظة بلحظة 

على هواه ومصلحته 

بلدة فلسطينية» بلدة الكاتب 

بلدة فلسطينية لها ثلاث أفرع جغرافية 


ما ا سا كينا O‏ 

ويرد جاي. يعزم بيبنا وبحمامة', 
وکانلو رفايك إبيت دراس". مايخأي حد إلا يعزمو. 


- وبلكي' يكون عرس؟ 


- لا يستي اللفات هذي على كد لطهور* بسء 

العرس كان ت كر بانهوازم: 

يروح بالباص على العجمي بیافا وعلی کلنسوخ" 

وملبس"» وکانلو رفكة لداوية یعزمهم کمان بمدينة اللد". 
آنا عارفة بس إيش صر لها" الناس؟ 

الله یکملها بالستر بس... 


بطع إديق يسني 


قرى فلسطينية مهجرة 

قرية فلسطينية مهجرة 

هل تظن 

ختان الذكور 

مدن فلسطينية يوجد فيها عرب الى ألان 

مدينة فلسطينيه اسمها كفر قاسم يقال لها ملبس 
مدينة فلسطينية يوجد فيها عرب الى ألان 

الضرة مرّة ولو كانت جرة' 


- ستي هو سيدي كيف تجوز عليكي؟ 
يعني كيف إجالو قلب 


الله يجبر بخاطرك يستي» 

مهو مش بيدو غصمنعنو". 

هاض بالسبعة وستين تصار الكسم ' 
اليهود أخذوا غزة والكدس سنتهاء 
وكان حنيتها سبدك الله يرحمه. 
مثل فلسطيني مشهور 

مكار 


حرب سنة ۱۹۲۷ عند قسمة القدس والضفة الغربية عن باقي المناطق 
لحظتها أو أثنائها 


عد لم 

عند خوانو بالعريش'. 
يعني بدو يضل من غير مرا'. 


تجوز الله پسامحو ویرحمو آخرا مرة. 


- بديش هالشوفة پستي. 

كلوها زمان «الضرة مرة ولو كانت جرة». 
إسمعلك هالخریفة" هذي مذالك* جبت السيرة. 
کال بالکسطل" كاينة هاطر؛ زعيمة وکد حالها. 
هديك الکسطل كرية فلسطینية 

الیهود ذبحوا آهلها ذبح يستي. 

نجنو علیهم لأنو صارت فیها معارك طحن" 
طحنوا الیهود فیها طحن. 

وفي واحد زعيم كبير كان إسمو عبد الکادر الحسيني. 
كالو إنو استشهد هناك". 

هي من الكدس وغاد. لغربة شوية. 


مدينة مصرية شمال سیناء وكان الذهاب إليها قبل الحرب سهل جد 
امرأة 

الحكاية 

لأنك 

قرية فلسطينية قريبة من القدس استشهد فيها عبد القادر الحسيني بعد معركة طويلة 
مع قوات الاحتلال ۱ 

1 كناية عن شدة ال معركة 

۷ بالتحديد 


GG E خم‎ © 


وفیها مكام شيخ كانوا يكلولو مكام الكري'. 
ماكر اک سني جورهاء ین کد 
وعايشه معو من سنين ومهنيهاء 

بس هي كوية وكد حالها. 

كاينة بنت زعيم من زعمة الثورة, 

إللي صايرة بالستة وثلاثين ضد الخواجات لانكليز. 
وضايل لأبوها وأهلها سيط" وتعال وتفرج. 
وكاين جوزها يحترمها ويحبها يبي کدیش, 

تنها متجوزاه سنين وأيام, 

لحد كبل الثمانية وأربعين بشوية 

ومش كاينة تخلف* ولا تجيب ولاد... 

وتنهم متهجرين من الکسطل, 

إجو وسكنو زيكنا بطول کرم“ 

كبل منيجي إحنا على غزة 

هيك كانت تخرف أمي. 

تنها حاسة بلازمية' لولاد ولعیال.. 

کالت لجوزها: بدي إياك نتزوج. 

کلها: يا بنت الحلال تفي من تمك“ إيش بتكولي. 


معلم تاريخي 

حرب سنة ۱۹۶۸ 

عاقر 

م حدنا- مدينة فلسطينية شمال الضفة الغربية 
1 بضرورة 

۷ مثل فلسطيني پستخدم للدهشة والنکر 


ما ام لم 

كيلالو: زي مبكلك لولاد سند وزريعة'. 

مليح مامتنا بهالحرب» ومفيش حد يضل ورانا أنا وياك» 
بكرة بنكبر بنلكيلنا ولد نتعكز عليه. 

كلها: منتي شايفة دشرنا اللي وراناء وللي كدامناء 

هوا آنا حيلتي" أتجوز!! 

كيلالو: آنا معي ذهبات عصملي" من أبوي. 

خذهن وتجوز فیهن, أنا راضية إنت إيش بدك فيه. 
ضالة تزن عليه والزن* عالذان أكوى من السحر يستي. 
كيللها: بتزوج بس عندي شرط. 

كيلالو: اشرط زي "مبدك. 

کلها: بطلع على بلدة ثانیق 

آسبوع آسبوعین, بتزوج وبجیب العروس وباجي. 
طلح على بلدة ثانية وسیبها لحالهاء 

فش آسبوع آسبوعین, لهو جاي باللیل. 

لاکتو ملاکاه" حامل هالعروس حمل على ایدیه, 
ولففها بالعباية والبرنص" على وشها تنها مش مبين منها 
لا أظفرء ولا خصلة شعرة وحدة. 

دغلها بالغرفة وغطاها. 

كلتلو: بدكاش تعرفنا عليها؟ 

كلها: هي هالحين تعبانة من السفرء 

خليها ناهه» بكرة بتصحى وبعرفك عليها. 
تنو صحي الصبح حمل حالو وراح على الشغل. 
كعدت المرا تستنى عدها كامت من النوم 
عدها کامت» مکمتش! 

أتريه' مسکر علیها الباب. 

تنده عليهاء آطبل بتردش العروس. 

تنو جاي, لى مرتو الأولانيه بتصیح وبتنوح. 
کلها: مالك یامرا؟ اسم الله عليي مالك؟ 
کلتلو: شایف» شایف مرتك إيش عملت؟ 
طلعتلك من الغرفة وکسرت المزهرية بوثي, 
وصرخت» وسبت علي» وشوي وتضربني. 
وهیها أكلت ورجعت نامت.. 

إن شاء الله بتطفح" الأكل. 

كلها: عروستي عملت هيك؟ 

كلتلو: يعني أنا بكزب! 

كلها: والله للعن کلب أبوهاء زيحي غاد 
هاتي مطرك اللوز" 

فتح الغرفة ودخل. ودخلت وراه 

تتشوف إيش بدو يسوي. 

كلتلو: وحد الله يا راجل... 

كال: لا إله إلا الله وضرب العروس على رأسها. 
لهي العروس طلعت جرة فخار كبيرة 

ملفوفة بفستان عروس وبرنص» 

وكامت لهي هاكشه هكش' من الضربة, 
وتنتورث" على السرير وبكل الغرفة. 

بحلکت" عنيها مرتو وكالت: يا ويلي 
تاخزنیش" ياجوزيء 


«الضرة مره ولو كانت جرة». 

بعونا بيع العرب 


- ولك يستي إنت بادر زريعة البكدونس بالحواض؟ 


ولا مجورهن من غير متبدر؟ 

- له يستي بيجي بعشرة شیکل بقدونس رشیت! 

آنا عارفة يستي صرلهن خمستعشر يوم مش طلعات. 
- هكن من الصقعة پستي مطلعنش لسه بطولن! 


- معنهم پکولو آرض الفخورة خصبة آهل دير البلح, 
بس آنا شیفاها مشيدة. 


۰۷ 


كان البكدونس يبزبز' من الأرض, 


وتشوفو بن 1 + ۳ 


- إنتي يستي ضلك حسري" قلوبنا على الأرض. 
مخلص الأرض راحت ولوطن راح» 
والقضية كلها قاعدة بتروح. 


- تف من تمك ولك يا هامل؟ 

فش إشي بروح... الحك برحش... 
طول مابطن فلسطين بتلد رجال.. 
وفلسطين بتحبل بالرجال. 

هم العرب إللي بعونا بيع. 


- ستي طول عمرهم بيقلولنا: 
طبلولكو على التنك” وشردتو... قال صحيح الحكي! 


- طبلولنا على التنك!! 
إن شاء الله بنطبل عبطونهم إللي بحكو هيك.. 
والله يستي إللي شفناه ما حد شافو. 


يخرج من الأرض 
يتكاثر بسرعة 

تؤلي 

صفيحة زيت من الصاج 


كس تا میا ن 


EA 


منيلين' إحنا الفلسطينية! 


بعونا بيع.. بعونا كلهم... الدول العربية إللي بعتنا. 


والله لتذكروها بلادكو.. 

إنتو بتفكرو حالكو عايشين؟ 

كنتلنا بيوت.. تسيبناها ودشرناها 
بحالها ومالها كلها عفش 

وحلال ودجاج وحمام. 

لبيوت كلها ملانة... دشرناها ورانا. 
طلعونا منها بالكوة وبالغصب عنا.. 
كيف طبلولنا على التنك؟ 

والله يستي كذايف وطخاخ ٠‏ 

ليل نهار...وتصارت الناس 

تيجي تلا الرملة" عناء 

وتخرف خرريف بتكشعر البدن. 
إللي يكلك الهغناة بختصبو, 

ولي يكلك بكتلو وبسركو لبيوت... 
كلشي ما همنا.. لا همنا أرض.. 


ولا همنا مال.. كل إللي كان هممنا العرض. 


نهم صارو يكولو بغتصبو النسوين» 
العرض أغلى إشي الإنسان بملكو. 
مساكين 

ضرب رصاص 

عصابة يهودية 


عد لم 

وإيش بإيدنا.. فش بإيدينا حيلة... 

العرب دشرونا وبعونا. 

كل دولة منهم بس بدها تتخلص من اليهود 
إللي عندها وترميهم وترحلهم على فلسطين. 
كل الدول الكافرة والغربية.. 

أعطو اليهود سلاح.. إحنا مين دور علينا؟ 
الثوار مسخمين' كلال.. 

وسلاحهم عكد حالهم.. 

وإشي يكلك بلفور".. 


- ايش المكمهون هذي يستي؟ 


أنا عارفة يستي أبوي كان 

طول نهارو على راديو لترنزوستور 

بسمع وبتفشش بأمي وبخواتي وفينا. 
بالأخير كال یبنات لازم نطلع على نابلس* 


١‏ مساکین» مضحوك عليهم 

۲ السير هنري مكماهونء ابلمثل الأعلى ملك بريطانيا في مصرء اشتهر هراسلاته مع شريف 
مكة» الشریف حسين بن عليء بين عامي ۱۹۱۵ و۱۹۱1 خلال الحرب العاملية الأولى 

۳ آرثر جيمس بلفورء سياسي بريطانيء تولى رئاسة الوزارة في بریطانیا من ۱۱ یولیو ۱۹۰۲ 
إلى 6 دیسمبر ۱۹۰۵. عمل أيضاً وزيراً للخارجية من سنة ۱۹۱7 إلى ۱۹۱۹ في حکومة 
ديفيد لويد جورج. اشتهر بوعد بلفور الذي نص على دعم بریطانیا لانشاء وطن قومي 
للیهود في فلسطین 

3 مدينة فلسطينية في الضفة الغربية 


ولا على طول كرم'. 

الثوار هناك كويين. طلعنا على الرملة" 
من زرنوکة ودشرنا حالنا ومالنا ورانا 
ولا آخذنا إشي غير آواعینا ٍللي علینا. 
إللي پلکیلو شحن يركب فیه. 

وإللي على حماره. 

إللي شايلة بادیها ولدین وناسية الثالث بالدار... 
والشمس بترکع فینا من فوك. 

والیهود برکعو فینا من تحت 

والناس بتجري وبتصرخ وبتتحسر.. 
وبتکول إيش إللي جرالنا"؟ 

آولها حطونا با مدارس» آوونا فیهن. 
مصبرناش إحنا.. وتجینا جاي... 

إللي راح على الضفة.. 

وإللي راح على غزة. 

ظلينا بطول كرم كم شهر. 

بعدين جينا على المغازي .. 

وبعدين على دير البلح'. 

وأهل دير البلح" الله يخلف علیهم... 
ما الذي حصل لنا 

مخيم لاجئين في قطاع غزة 

مخيم لاجئين في قطاع غزة 

مدينة وسط قطاع غزة: أهلها فلاحين وكرماء. سميت دير البلح لكثرة أشجار النخيل 
فيها 


ما ما عد مم O‏ < 

كل عيلة من العيل توخذ عندها عيلتين. 
دار مهنا کانوا ساکنیین هان 

ورا جامع البلد. محل المحكمة الشرعیة 
من المسمية' هذول 

کعدوهم دار آبو سلیم بأرضهم» 

ودار ريان کانوا ساكنيين فوك بالبلد 

عند الشهاينة, بيجو آربع عیل, الثانیین 
من اال عذول. 

وحنا كعدنا بالفخورة عند البشايرة. 
كانت دورهم طينة, وعكد حالهم. سترتنا. 
ودار ثابت كانوا تحت بالعمرة. 

برضو عند البشايرة 

من المسمية برضك هذول. 

ودار العصار ونصار من جولس 

هذولاك كعدو عند السلقاوي كبلة بالبركة. 
وعوايل البحصة من السوافیر" 

كعدو عند دار أبو سمرة غربة. 

ودار عزام كعدو بالزوايدة 


عند عرب النصيرات من بيت دجن . عزام 


قرية فلسطينية مهجرة 
قرية فلسطينية مهجرة 
قرية فلسطينية مهجرة 
قرية فلسطينية مهجرة 
قرية فلسطينية مهجرة 


كعد مم هو 

وعيلة مزروع من حمامة'. 

كانوا عند الفلايتة عائلة الفليت. 

وأبو عيشة كمان من جولس, 

كانوا عند عيلة أبو عيسى. 

وأهل كوكبة" كانوا ببشارة 

عند عيلة العزايزة. 

وتوزعت الناس كل أربع عيل على عيلة. 


عارف بدنا نحطلنا شوية زبل" عالبكدنسات. 


- مخيم إيش يستي! 

ا لمخيم كانت أرض كبيرة فاضية 
وكلها أثل. وين أو وين 

تاجت الوكالة والعالم 

وسوولنا فيها خيم. 

الناس ببيوتهم وفرولهم ميه 
وو والله ما کصرو. 

ومکانش في کهرب 

الناس على الکندیل واللمض الکاز. 


قرية فلسطينية مهجرة 
قرية فلسطينية مهجرة 
روث دجاج يستخدم سماد للأرض 
أهل دير البلح يقال عنهم الدراوية 


عد لم 

والله ما شردناا شراد الول پستی. 

بس مکانش بایدنا حيلة. 

بدنا نکابل الیهود بعصات الراعي يعني؟؟؟ 
كا العمل اله رتنا بوت ۱ 
وعمرناء وصرلنا مكاومة, 

وبنفرجيهم اليهود والعرب معهم. 


ع0 





بتعرفش مرتك إلا ما إيدك تقصرا 


کالولنا زمان پستي كاينة هالخريفة, 

بتطير العکل من الراس. 

کال حرام تکول لواحد آعور آنت آعور. 

الكلمة هذي عاهة" حرام تكولهاء 

کف بدك تستغفر الله, 

هيك كانو يكلولنا لشيوخ. 

كاين هالواحد الأعور وأسمر وشنع" 

وإلو هالفرس لكبيرة. 

بس مبسوط وغني» تجوز وحدة حلوق منيحةء عدية. 
كل يوم يركب هالفرسء وييجي بهالخرج؛ ملان 


مثل فلسطيني مشهور 
إعاقة 


ما ام لم 

الشکتین» عليمين وعشمال الفرس, ملانات. 

وشو هاممرا تبوس إيديه ورجلیه وتبوسو. 

ويحبيبي ويعيني ويروحي.. 

مضت الأيام معاه سنين وأيام وليالي, 

وبنعف' ليرات نعف عليها. 

يوم راح لزلة شيخ كبير زي حلاتي هلکیت» 

كلو: أنا يعني حب مرق إللي بفظاعة". 

بتطلع في حالي» بلاک حالي مش هضاك اللي حد يكلني, 
إيش السبب؟ معكول هاض حب حكيي؟ 

كلو: الشيخ إنت إيش بتسويلها؟ إيش بتعمل فالبيت؟ 
كلو: أنا لا مكصرء ولا مخلي عني جهد. مكنعها من كل حاجة! 
مصاري, آکل» شرب من جميعو... 

کلو: بتعرفش مرتك إلا لا إيدك تکصر. 

آکعد يومين» ثلاث أربعة. متخذلهاش حاجة. 

يوم طلع بهالفرس وإجا خرجو فاضي... 

نزل عن الفرس, إجتوء مسکت الخرج لکیتو فاضي, رمتو. 
ثاني یوم نفس الكرة". کشرت ولویت بوزها. 

ثالث يوم بوزت من غير متحکي. 

رابع يوم گلها: تعالي إنتي إربطي هالفرس وخذي الخرج. 
کلتلو: إنت طول الیوم رايح جاي خرجك فاضي. 

علیش كاعد حميني بعورتك؟ 


يعور يلي صارلكء يلي جرالكء يلي ويلي... 

کلها... آآآه» آنا أعور؟ 

کلتلو: آعور ومجرم وشوفتك بتکزز آنا ملیح يللي گبلاك. 
کلها: ٍذن كابلة مصارية"؛ وخيريء وحالي. 

هلکیت إللي عرفت حالي آعور, آنا بعرفش حالي آعور... 
هاض کلام الشیخ. 

علي الطلاك منتي كاعدة فهالدار. طلاکك عباب الدار. 

راح للشیخ کلو: اللي صار هيك هيك... 

کلو: هلکیت عرفتها... لونها ضلت صامتة وصبرت وشافتك کصرت. آه منيحة 
ما مذالها بترمح وبتجري على شان خبرك وحجاتك 

لا بتلزمکاش تزعلش ياعمي اتدیقش نفسك» گلوها زمان 
«بتعرفش مرتك الا طا إيدك تکصر». 

ملیح إللي بینت على حکیکتها کبل متزرع منها". 

ابن العذرة! 
- ول... ول... إيش هالطخطخة!؟ 
صرعونا يصرع کلوبهم... 


لويش کعدین بطخطخو هذول پستي؟ 


- هاض يستي آبو بشير إلو عشرین سنة بخلفش... 
وربنا أطعمو ولد الیوم... فرحانین الناس» وبطخطخو... 


- طيب طیب.. ربنا یفرحهم ویطعم كل مشتهي... هات 


۱ إطلاق رصاص 


O^ 


كربلي هالعكازة تنكعد بالشمس نحمص عظامنا. 


في عشباك برکانتین» روح جيبهن تنوكلهن. 
البرتكان بتكلش غير بالشمس... 

اكعد.. اكعد.. وكشر هذنها”. 

الخوصة ‏ مغزوزة: بالزيتونة... 

أنا عرفاك بتحب الخراريف تبعتي. 

بدي أخرفك خريفة 

خرفونا إياها زمان عن «ابن العذرة». 
كال إنو كاينات تنتين سلفات 

مسیحیات» وحدة بتخلفش» 

ووحدة مخلف وربنا معطيها بنت وولد. 
و سنة من لسنين حملن الثنتين مع بعضء 
كل وحدة بطنها صار كدامها شيرين. 
وبليلة فش فيها ضو تاجاهن الطلك, 
كامو جوازهن حملوهن على لتركتور 
ليطلعو فيهن على بلدة ثانية فيها داية. 
كاينه الداية تبعت بلدتهم ميتة. 

كالوا إنهم من بيت سحور. 

هاذي حامضة البرتكانة تعطنيش منها... 
وروح یالترکتور وبنص الطريك إكلب. 
برتقالتين 

هدي هي 

السكين 

تم وضعها 

قرية في قضاء بيت لحم 


ما 4 عد مم هو 

كلب عحفاف الطريك بوادي النار... 

هضاك وادي النار تلا نابلس.. 

بتطلع من بيت سحور يلي كضى بيت لحم, 
وإنت رايح على أريحا 

وادي وعرء وغميك 

وكلو لفات» لفات کنو ثعبان. 

اشبدك بالطويلة.. کلفتو" حالهم بعد موکعو 
ولکیولهم طرمبیل" ثانی, وکملو طریکهم فيه 
توصلو الداية. بلشت بالحوامل السلفات» 

من غير احم ولا دستور تولد فیهن. 

تنها خلصت صاح بطن مش بطنین! 

الجوز إللي بخلف مرك لیشوف مرتو 

لکاها مخلفالو ولد زي الکمر. 

ولكي مرت آخوه مغما علیها ومش دريانة بحالها. 
الداية کلتلو ابن أخوك مات من الوكعة إللي وکعتوها. 
كال طرتو: اسمعي هرا.. 

بدنا نکول إنو ابنك مات.. 

وهاض إللي عاش ابن آخوي.. ونعطیه الهم. حرام الهم 
عشرین سنه بخلفوش, إيش رأيك؟ 

کلتلو بنت الناس للأدبة: إللي تشوفو يبن عمي. 
کلها: أصيلة. آنا عارف املوضوع صعب عليي 
بس ربنا بصبرك إن شاء الله 

وأوعي تكولي لحد هالسر. 


۱ شدوا الهمة 
۲ مركبة 


آجا آخوه وفرح بالولد إللي أجا بعد عشرين سنة شوك 
وحزن على ابن أخوه وكلو بعوض عليك الله. 

صار الأخو إللي بخلف وابنو عاش ينهك' زي النسوان نهك 
هو ومرتو والأخو إللي ابنو مات 

مفكرهم بنهكو على ابنهم الميت» 

ومش دريان إنو ابنهم عاش 

واعطوا إلهم» وهمه إللي ابنهم مات. 

هذي البرتكانة أحسن من إللي کبلها... 

هذيك بتحمض الکلب. 

روحوا عالدان وحدة حزنانة ووحده فرحانة. 

إجا الولد يرضع من مرت عمو مکبلش علیها. 

تعطوه لأمو الحكيكية, کبل علیها وصارت ترضعو. 
شایف سبحان الله ربنا ما کطعها... 

وکبر الولد وصاروا یکلولو ابن العذرة 


- طيب پستي هوا مش كاينة القصة سر؟ 
انتو كيف عرفتوا فیها؟ 


عقن یکلا اوق ضاير سكع 


1 يذرف الدموع 

جبنا لكرع يونسناء شلح طكيتو وخوفنا' 
إحنا يستي من وكتيش عايشين بغزة؟ 


- كبل السبعة وستين يستي مکنوش" 
الخواجات کحشین" غزة. 
کانك هالحاکم العسكري لکرع 
5 شاع 
يحرك حريشو 
إسمو طار من بالي.. معنو بنتساش, 
من كتر وطاوتو .. 
ليس بعد 
حاصلين 


يحرق كل من يتحرش بك قبل أن يؤذيك 
دناوته 


© 4 4 مم هو 


۳۲ 


خفالله إسمو سعد أبو طكية'.. 

والله يستي أنا وعيت وإحنا سكنين بالمغازي'.. 
وكان جمبنا لسبتطار .. 

ومن لسبتطار وغاد.. 

كان كمب؛ الجيش المصري تبع آبو طكية. 
كانو بکولو إنهم جايبين 

أبو طكية علساس يحمينا.. 

ومكانش حد يخوفنا گدو... 

يكطعو ويكطع سيرتو. 

كانت الناس من كلت الحيلة, 

اللي يخذلو بیض.. 

ولي یخذلو ذکر بط.. 

ولي یخذلو إللي كسمو الله.. 

تيرضوهء ويرضو كرعتو لمصدية. 

أبوي خطرة كللنا.. 

إنو سكنا كم يوم بطول كرم 

أول متهجرنا.. 

بعدين إجينا جاي على المغازي. 

وبعدين زي منت شايف هدحنا بدير البلح. 


- هو حنا يستي كيف تهجرنا وسبنا لبلاد؟ 


۲ مخيم للاجتین 
۳ أصل الكلمة ترك عثماني: اسپتالیه باللغة العثمانية (التركية القدهة) كانت تعني مکان 


1۳ 


هوهو كصتنا طويلة يستي مشوار بسم البدن. 
بحكيلك إياه بعدين... بدو حكاية لحالو هاض. 


216 





- ستى إيش رأيك بكرا الجمعة 


الله يجعلو عامر يا ستي. 


والله يستي آخر همي الأكلء 


أي إحنا على الأكل يستي 
والله بنتونس فيكي. 

والبنات بكيفو منك تيجي علينا 
وبتحطيلنا البركة بجيتك... 


١‏ أكلة فلسطينية مشهورة بالأخص في قرى الضفة الغربية عبارة عن خبز شراك عراقي 
ويغمس بزيت الزيتون ويوضع فوقه البصل ا مفروم واللوز والصنوبر مع الدجاج والسماق 
10 


- طيب يستي وإيش بدك تغذيني؟ 

أطلبي وتمني إللي بدك إياه. 

- والله يستي مش جاي على بالي غير طسخن. 
تکرم عينك.. أحلا مسخن لعيونك پستي... 
- عندك زیت شملالي؟' 


- عندي شملالي وبلدي شريته 
من خليل «بشير أبو العبد». 


آه هاض خليل إبن عبد العزيزء 
زتاتو مزبطات دوكتهن كبل هيك. 


۳ 0 ۰ 1 ۳3 8 بتحبي ۱ +4 ۰ 
عن بقیت الأکلات؟ 


- هاض پستي إا الفلسطينية 

كل ناس وکل بلدة وكرية ومدينة 
إلها أكلة غير شکل" عن الثانية, 
حسب متعودت تمامنا. 

۱ نوع من زیت الزیتون مرغوب جداً 
۲ مختلفة 

آول إشي كل الأكل خير وبركة.. 

وإللي كسمو الله نعمة.. 

بس من زمان زمان 

كل بلدة فلسطينية مشهورة بأكلة معينة. 
عندك مسلاً.. أهل خانیونس! 

لكلعية والعکاكدة واللحاحمة 

والعبادلة والسطلان 

آحب أكلة الهم اللصيمة . 

بولك هاللقان" الفخار, 

وبحطو القرصة بالنار العجينة يعني» 
بعدین بفتفتوها وهعصوها" 

مع زیت زتون وعجر البطیخ 

بطیخ آخضر مش مستوي لسه, 
وهالباذنجان والفلفل. 

وبتصير يبي محرگهاء هم مشهورین فیها. 
وعندك أهل کلنسوة وطول کرم والضفة الغربية 
ممسخن آحسن أكلة عندهم. 

شراك مغطية بالبصل ولوز 

والصنوبر ولحمة هالجاج عليها... 

زي منت عارف. 

والبدو وأهل السبع وجنين والخليلية 
بحبوش غير المنسف» مناسف الضاني. 
طبخة بطیخ غير ناضج مع عجينة تخبز في نار الحطب مباشرة 


قدر فخار كبير يأكل منه عشرین رجل 
یخلطوها 


ما ام لم 


۷ 


والفلاحين إللي إحنا منهم 

وا مجادلة طبختهم المكلوبة. 
أساسية هذيء وفتت الجاج. 

وأهل الجورة عسكلان الكدمة, 
هذول أهل السمك. مخلوش إشي بالسمك 
إلا عملوه. عملو المكلوبة بالسمك 
تفار انها راهن 

صيادين هذول, لنهم كانو بسكنوش 
غير على البحرء وتنهم هاجرو 
كعدو مخيم الشاطئ ٠‏ 

وبمخيم دير البلح بحد الشط. 
وضلهم زي مهم صيادين. 

وأهل الكرى السوافير وكوكبة 
ونعلين وأم الشرايط وغيرها وغيرها 
بتلاي طبخاتهم من زرعاتهم 
خبيزة وملوخية وسلك بعدس 
وسبانخ و يكطينه وشوش برك" 
وحماصیص" وكرع أصفر 

ودوالي عنب وكوسة محشي 
وحليون وفكع إللي هو الفطر مع بيض. 
كل أكلهم خضار بخضار 


۱ مخيم للاجئين غرب مدينة غزة 
۲ طبخة عجين فيه لحم مفروم باللین 
۳ طبخة عشبية 


1۸ 


وفطير بسبانخ 

يستي والله مفي بعد البصارة, 
ملوخية الناشفة مع الفول ال مجروش.. 
ولا صحن الکشك» هاض لبن مع قمح. 
ولا تعملك حبة جبجب'! 

وطلجدرق ولجريشة. 

كل هالأكلات فلسطينية يستي. 
والسماکیة! هذي أشهر أكلة غزاوية.. 
لأهل غزة هوايةء والرومانية 

بتنعمل من الرمان الحامض. 

بدك تعرف يستي فلسطین» 

مشان فيها الكدس 

وفيها كنيسة المهد والكيامة, 

گنلها ویلبکلها 

يجيها حجاج وزوار من كل مكان بالهادنياء 


ويجيبو معهم خبراتهم بالأكل ويوخدو خبرات. 


ونسينا نكلك ا مفتولء هذي أكلة مشهورة. 
هذي أكلة البدارسة" أهل بيت دراس. 
كول طرتك متحطش؟ 

سوماك أي کلام على طسخن, 

الا سوماك بلدي. 


يصح لها 
أهل بيت دراس قرية فلسطينية مهجرة 
لا تضع 


ما ام جد لم 

- ولا يهمك يستي... هههه... 
والحلو يستي إيش الحلو؟ 


- بي, مسكينء إحنا زمان 

عكد حالنا كنا خبز بسكر 

وكعك» مكنش في سميد 

زمان زي الیوم» بطحين نعملو 
وملاتیت وبرازك . 

والله كنا نغمس الخبز بالشاي ومتهنيينء 
وعوامة ومهلبية وحجات عکد الحال. 
نابلس آم الحلو وأم لكنافة النابلسية, 
مهي نابلس هذي 

من أكدم ال مدن الفلسطينية پستي... 
والغزازوة شاطرين بالحلو الثانيينء 
وكرع بعسل أهل الكدس بعملوها... 
هات هالكربة منعن الظربزین" 

من كثر مخليتني آکرك". 


۱ أنواع بسكويت منزلي 
۲ البرندة 


۳ أتحذث 





يا الله زمان كنا محلانا في بعض... 


وشو بنحسب حساب لبعض... 

بيوم من هالأيام.. وبليلة من الليالي.. 

كان أبوي يستي سهران عند المختار فوك... 
ورجع متوخر بنص الليل. 

أمي بتكلو: ول يزيمي» 

وليش مبدل سباطك'؟ 

اتطلع أبوي لقى السباط 

إللي برجلو مش إلو. 

قال: ول! وش جاب هالسباط لرجاي؟ 
هذا وكاد سباط واحد من الزم 


۷۱ 


إللي كانو سهرانين معي عند المختار فوك 
وأنا متخربط فيه. وعهد الله 

ما كشعتو' من العتمة. 

وأنا بكول سباطي مخروكه 

وطول الطريك رجاي مبلولات... 
هات لسراج هرق 

لأرجع آشوف هالسباط طين. 

کلتلو آمي: ول يزلي الصباح رباح.. 
کلها: بدك یکولو آبو حسن ذنی نفسو 
وسرك سباط؟ يا عيب الشوم! 

والله لعرف صاحبو كبل فجت الضو. 
زيحي" غاد من طريكي. 

والله پستي وراح آبوي. 

بلش؛ من دار اطختا 

وضل يلفلف علیهم 

واحد واحد بنصاص الليلي. 

وبالأخير عرفو إنو السباط 

لواحد ضيف من برات البلد 

إسمو كان أبو ضباع. 

كلو المختار لأبوي: ول يبو حسن 
بدك تروح عالبلدة تعت أبو ضباع؟ 

والله لذياب ولضباع بكلوك أكل بهالليل. 
كلو أبوي» يستي: يكلوني ولا ما يكلوني.. 


بس ما حد یکول أبو حسن ذلى نفسو لسباط. 


وراحلك أبوي عالبلدة إللي جمبنا 
ورجع السباط لأبو ضباع ورجع حافي. 


- طيب يستي ليش ما أخذ سباطو المخروك؟ 


رَكُلو' إياه زك.. 

من تحت بابهم.. ورجع حافي... 

ومن يوميتها يستي صارت كل الناس 
تخبي عند أبوي غرضانها وذهبها... 


۱ قدمه للأمام 


۷۳ 









ن 1 مس ا 3 
إللي ببيع سروالو' اليوم.. ببيع شرفو وأرضو بكرة... 
- وك يا كليل الوجدان" 
صحيح إللي كلتلي إياه أم فتحي جارتنا؟ 


- هيه ليش يستي قاعدة بتغلطي؟ 
ويش إللي قالتلك إياه أم فتحي يا ساتر؟ 


_ ولك يا هامل"... كال نت كاين بنص البلد 
كاعد بطكتط صور مع أجنبيات؟ 


5 هذولاك صحفيين يستي.. 

جابين يعملو تقرير عن انتهاكات اليهود لشعبنا... 

١‏ لباس يشبه البنطلون الواسع من القماش وتجد له توسيعة ما بين الساقين 
۲ عديم الإحساس 

0 شتيمة 


VE 


- والله يا ستي ما آجانا البلى ولسخام' 

غير من ورآهم هذولي. 

خطرة وأنا بنت بنوت إجو لأبوي عالبيارة.. 
كال بدهم يصورو البرتكان... 

وكعدو يصورولك بهالبرتكان برتكانة برتكانة, 
تإجو عند سروال أبوي ووكفو.. 

كال إشو سبولك كل هالبيارة.. 

وما عجبهم غير سروال آبوي... 

وهذيك وحدة بهالشعرات الشكر وهالعيون الزرك" 
أبدهاش غير تتصور مع أبوي... 

کال ليكن؟ مشان مير والو..: 

والله يستي ما رضيش أبوي 

يخليها تتصور معو.. 

كلها كلثي وإلو كيمة 

إنتي بدك تتصوري معي 

مشان سروالي» هذي كلت كيمة... 

وهي ترطنلو" أجنبي بأجنبي.. 

وأبوي ولا فاهم عليها ولا كلمة... 

غير مترجم كان يكلو شو بتكول. 

وبالأخير مما عيونها شر ککوٴ عالسروال 


الحزن والتعب 
أجنبية 


طلعوا 


م ام كعد لم 


Vo 


كال بدها تشتريه شرية هالداشرة ... 

مرضيش أبوي يبعلها إياه. 

وعيونو حمرن من الكهر. كلها أنا ببعش سروالي... 
إللي ببيع سروالو اليوم.. ببيع شرفو وأرضو بكرة. 


0 تتنقل من غير لزوم أو هدف 
۷1 

يا الله كنا 


ج مچ 


۳ و --. 
ما أكوسنا بالکبار زمان... 


خطرة' يستي أجتلك على آمي جارتها 

أم عياد المدنية.. 

وخرفتنا هالخريفة.. والله تكولي أنها كذب بكذب... 
كال آشو نطین " سرسرية” 

على جبران أهلها باللجدل*. 

هديك ال مجدل مدينة كبيرة, 

وكلها نساجين وجدالين” 


بنسجو وببيعو للناس.. 


مرة من المرات 

قافزين 

حرامية 

مدينة فلسطينية ساحلية شمال قطاع غزة مهجرة 
يعملون في النسيج ويجدلون الملابس 

وبتلاي مع أهلها مصاري' كثير. 

أشبدك بالطویلة"... الحاصلو” 

نطين على جيران أهلها سرسرية إثنين بالعدد. 
وهذولاك جيران أهلها 

كلهم مسافرين عبلاد برق 

ومخليين أمهم المسكينة لحالها بالدار.. 

لا بتشکع" ولا بتركع". 

مرا عيانة' وكبيرة بالعس 

وهالدار بصرح فیها الخیال من وسعها. 

کال نطین السرسریف 

لكيينها عيانة وسخنانة وبتفور تفویر من لسخونة. 
کعدین عندها وحطنلها کمدات مية مبردق ومطببینها. 
وکعدین یطعموا فیها تمخليينها زي البومب“ 
ورادة إلها صحتها آخری مرة.. 

وكايمة من فراشها کیلالهم: منو آنتو؟ 

کیلنلها: والله يحجة بدك الصحیح 

إحنا حرامية مکطوعین من شجرة.. 

نطینا عليي تنسرکك.. لكناي مرضانة.. 

وما هنتي علینا. 


نقود 

لا تکترث لطول القصة 
الذي حصل 

لا تری 

لا تتدبر آمرها 
مريضة 


قوية 


مساج عد لمم و لت < 


۷۸ 


طببنائي لحتى صرق منيحة. 

كلتلهم: الله يرضى عليكم يمه. 

والله لو ما لحكتوني كان رحت فيها.. 

هاض الله بعتكم إلي. 

كلها الحرامي: الله أببعتش حرمية يحجة. 

والله يمه إلي ولاد سركو عمري کلو.. 

وما حد فيهم بطل عل ۱ 0 
وبعمرهم ما سوو' معي سواتكم هذي إللي ف 
كفده جمبي وطببوني.. والله يمه برتمي كل رمية 
ولا هى.. ا بدرى في غير رب العالین... 
آومی يستي اتدشر" آمك. 

وتروح عبلاد برة... آوعی پستي. 


م۳ + ۱۱۱ 


مقبلتیش ولادك پدرسوا برا. 


۷۹ 





انتفاضة ۱۹۸۷ 
- إللي عراسو بطحة بحسس علیها ... 
حطيت أكل البطات يستي؟ 


اه حطتلهن... 


- طیب تعال إكرب جاي... 
هاض الیوم آبو حبال آجا وتشى عليك" 


اليش پا ساتر؟ 


۱ مثل فلسطيني مشهور يعني إن الرجل یعرف بالذنب الذي اقترفه. فان تحدث به أحد 
آمامه شعر بالخجل, وعرف أنه القصود بالحدیث 

۲ رجل من مدينة دير البلح من عائلة أبو مصبح يقال له أبو حبال 

۸۷۰ 


- کال إنت بظلك تنط على بيارتو 
وبتخبي بلطات وجنزير وعلب بوية'. 
وکال بكول كمان لاي أواعي 
وغرضان" ملثمين. 

والزطة برتك رتك". 

كال والله مرضيت آزکلهن" 

بره البيارة.. لخوف يكولو 

معنديش وطنية.. ولا بحبش فلسطين... 


- ولا إلي أي علاقة بالغرضان هذول!! 
إذا هنة مدفونات بالبرميل؟؟؟ 


- ولك يخويتة' 

هو مكالش إنهن مدفونات بالبرميل! 
بس إللي عراسو بطحة 

هاض إشي خطر يستي 

ضبو غرضانكو منيح... 


أدوات الانتفاضة الأولى سنة ۸۹۸۷ كان يستخدمها الملثمون 
ملايس 

أغراض 

يرجف 

أرميهم 

عديم التركيز 


جد لخم O‏ 


۸ 


عمليناي فيها مناضلین... 
ونصکو حرمية جاج! 
ولویش بتلبسو برجلیکم کیاس؟ 


- على شان محدش بعرفنا من صندلنا... 
_ أها!! 
منتو مسخمين' كل ثلاثة بصندل.. 


بدبوكو بالتهلكة.. وبكرة بضحكو عليكو.. 
وبصيرو كايدات على كفاكو. 


۱ فقراء ومساكين 








- ستي كان في حب على أيامكم؟ 


- ولا يستي.. بس حبنا غير شكل' 

عن حبكو اليوم... البوانیت" اليوم غير بوانيت زمان... 
اليوم إللي بدها تتحومر وتتبودر وطلیط" 

حالها من هالسخام*. 

زمان كانت البوانیت تحط هالکوحلة 


البنات 
كناية عن وضع سکن النار على الوجه. يسخم الوجه, يسوده 


ما ام لم 


AY 


وتكرس خدها وسلامتك.. 

وتصير زي الكمر فاجة فج. 

كان الحب يستي 

تودايّت الزوادة' عالبساتين.. 

تلكيط الزيتونات مع بعضنا البعض... 
أنت بتعرف ليش اسم بلدنا زرنوکة"؟ 


- والله يستي أنا قرأت 
إنو كاين في بلدنا جداول مياه كثيرة 
دخلات ف بعض.. 


بقولو عنهن زرنقة لهيك سموها زرنوقة. 


- لا يستي !!! 

هذول الفلسنجیة" واطتفلسفن؟ 

إللي بحکو هيك... 

هاض پستي کانلك في عنا بالبلدة بنت اسمها نوکة.. 
زي فلكت الکمر.. الكل بحي وبتحاکا بجمالها... 
على زمت الراوي إزا صدك.. 

كاينة طويلة» يابي مطولها! وعيونها وسعات. 

حبها شب ابن كاضي من بلدة ثانية, 

وهامختار طا عرف طارن عكلاتو طير. 

صرة الطعام 

قرية فلسطينية مهجرة قضاء الرملة.ء وهي قرية الكاتب 


فاضيين ليس ورائهم أي مشغلة 
الفلاسفة 


جاجد عد لم 


AE 


- لأنو كاين هالكاضي مش كاضي لمصلحة مختارنا. 


وراسو وألف سيف 

ما كبل يجوزها لابن الكاضي. 

وغيريش' بدو يجوزها لابن أخوه... 

ونوكة عاندت وركبت رأسها وما كبلتش. 
ضغطو عليها.. ضغطو عيلها.. 

حملت حالها وشردت بأرض الله الواسعة. 
والله ا مختار ركب هالفرس وطلع يدور عليها.. 
وكالوا فوك عند لجرون" 

تلا مدينة الرملة لكيها. 

وأول مدخل البلدة وهي راكبة ورآه عالفرس, 
صارت الناس تكول بالصوت العالي: 

الختار «زر ... نوكة .... مسك ... نوقة ..» 
ومن وكتها صارت البلدات الثانية 

تكول على بلدتنا زرنوكة. 

وسلامتك يستي هاض حب ولا مش حب؟ 


- بس هي قصة حب فاشلة يستي!! 


Ao 


- فشلها إللي يفشل کلبو مختار البين.. 
وله إنت صاير مسكع' كوم من خلکتي . 





_ مالك يستي كاعد بتنفخ تنفیخ؟ 
تعوذ بالله من الشیطان الرجیم. 


آنا عارف پا ستي والله آخبار بتسم البدن. 
شوفي هالصورة للناس كيف مرميين على اطعبر, 
الختايرة والأطفال والمرضانين والتسوین! 


هاض ست إخنا إللى چبناه لحالنا. 
كوو گ ۰ مع بعض» 

تصارت الغاس ما تحسب إلنا حساب»: 
من تفركناء وكلت 4 حملتناء 


۱ الاسم القديم طعبر رفح البري 
AV‏ 


لبكلهم' المصريين يعملوا فينا أكثر من هيك. 
يطلع.. يطلع.. 

ومكانش حد يدكك» كانت لنفوس طيبة.. 
ومكانش في هالأمراض تبعت اليوم 

ولا كان في أنفاك" 

وكنابل وعمليات سخام. 

كانت الناس إذا اشتاكت لبعضها 

تروح عالسلك وتكعد تسلم على حبيبها بالصوت. 
الكرايب إللي بمصر يوكفو بالجهة المصرية. 
ويلاكوهم كرايبهم بجهتناء برفح الفلسطينية. 
هاض كان عايش هو وسيدك حسن في العريش 
بعد النکسة؟ إللي نتكسناهاء 

ونشوف بعضء ونسلم على بعض. 

وهالدفعة" المصري واكف ما يتخنفس'. 

وإللي إلو لازمة پروح على مصر 

هزط مزط؛ محد يخرفو. 


يحق لهم 

الأنفاق التي حفرت تحت الارض ما بين رفح ال مصرية ورفح الفلسطينية على الحدود 
أخ زوجي 

حرب ۱۹۲۷ 

الجندي 


يمر بسهولة 


ما ام عد لمم و لب < 

ولا في جواز سفر ولا تفتيش,» 
بس بين هالهوية ويمرك. 
كانت الناس نيتها الشوك» وتشوف بعضهاء 


لا بنكلو مصاري' ولا بنكلو صواريخ ملطمين كنا'. 


۸۹ 





بدنا نرجع يا ستي 


خطرة خرفتنا أمي إنو كاين زيك' 
أرض أبوها کوبنية" 

للخواجات اليهود. 

وكاين واحد إسمو حايم» 


الله يحيمو حمرة تحمرو . 


- ستي شو يعني كوبنية؟ 


١‏ بجوار 
معسكر لليهود 
۳ تتمنى له ان يسخط لحمار 


۳ 








أنا عارفة يستي! 

هيك كانو يكولو عنها 

مكان بتلملمو' فيه اليهود. 

كال جاي زمان» من وأمي زغیرق" 
وماخذ من لنكليزي" هذاك تبع الهنكر“ 
عكد للمزارعة في الأرض 

إللي زيك أهل أمي بکلنسوة" 

تيزرع ويكلع. 

أمي كلتلنا إنو جاي من مكلع الله, 

من هذيك البلد. الله يكطع اسمهاء بالونيا. 
ومعو هامرا أم وش منمش؛ 

زي غرابة البین» 

كاينة ترطن يا ستي رطن, 

إشي عبراني» وإشي إنكليزي. 

وستي ولا كاينة تفهم منها إثي. 

تجاي خالي أبو صلاح 

من أيام مشتغل بالسنتیشة" 


يتجمعون 

صغيرة 

الجيش البريطاني 

المكان الذي يسلمون فيه ا مواد التموينية 
قرية فلسطينية في المثلث 

مكان لتوظيف العمال العرب في وكالة الغوث 


ما ام عد لمم O‏ لت < 

إحنا مصيرنا نرجع من مطرح مجينا.. 
وإنو الصهيونية' 

هي إللي جبرتهم بيجو عبلادن..! 
بس هم مش كبلانين.. 


مش كبلانيين وبدهم يرجعو... 


۱ حركة يهودية تحارب العرب 
٩۲‏ 





- إيش المناسبة يستي؟ 
بعتلي ككسة" مبارح المسا؟ 


- مهو يستي مبارح كان عيد ميلادي.. 
۱. بنانيء بيسان وجنين» 


بدهنش" غير يشترن كيكة 


١‏ يبنا هي قرية فلسطينية احتلت في ۶ يونيو/حزيران ۱۹۶۸ تقع في محافظة الرملة 
وتبعد ۱۵ كم جنوب غرب مدينة الرملة» ترتفع عن مستوى سطح البحر بمقدار ۲۵ مترا وتعتبر 
هذه القرية من أكبر قرى قضاء الرملة وهي أقرب ما تكون للبلدة منها للقريةء قدر عدد سكانها 
سنة ۱۹۶۵ ب 1۲۸۷ نسمة وحوالي ۰ بدوي يعيشون حولها 


۹۳ 


ويعملن زيطة' وزمبليطة . 
- إيش بتكول بنتك هذي الطرمة" هه؟ 


- بتقلك هو أبوي وين نولد والساعة قديش؟ 


- تعالي جاي عندي يستي.. بسمعكيش منيح أنا. 
أبوي يستي نولد برفح الساعة ثنتين الفجر. 
همه دار سيدك كانوا سكنين بمخيم الشابورق 
بس مخيم الشابورة مكنش فيه صحية“ 
الصحية كانت مخیم يبنا'. 


- إيش يعني صحية يابا؟ 


- صحية يعني العيادة تبعت الوكالة يابا. 
- وهم مسميين المخيم على إسم بلدة فلسطينية؟ 


- مهو يابا رفح كبيرة مش زي دير البلح» 
فيها أكثر من مخیم. فيها ثلاث مخيمات, 


زفة 
ود 
نتوء في وسط الشفة العلیا مما یجعلها تسرق بعض الحروف آثناء الحدیث 
مخیم للاجئين في مدينة رفح جنوب قطاع غزة, من آکبر مخیمات اللاجئين 
مخیم للاجتین في مدينة رفح جنوب قطاع غزة أكثر ساکنیه من قرية يبنا 


جد لخم O‏ 

أكبر واحد فيهم مخيم الشابورق 
وبعديه مخيم لسدود'. 

وبعدو مخيم يبنا جنوب رفح. 

قريب للسلك إللي بفصل بینا وبين مصر. 


- ولك إنت بدك تکعد تحكي للبنت خراریف" 
وأنا کاعدة» متستحى على دمك!! 


خلص يابا.. إسألي ستك تسألنيش أنا. 


د سأليني آنا يستي» أبوى هاض جاهل, 
بعرفش إشي!! 

مخیم الشابورة يستي آکثر سکانو 

من بلدناء من زرنوکة. 

ولسدود کل سکانو من لسدود. 
ومخیم يبنا سکانو من كرية يبنا. 

تنهم هاجرو توزعو على الکطاع 

بس أكثرهم سکنو بمخيم يبناء لهيك 
سموه مخيم يبنا. 

وف منهم بمخيم الأملء بخانيونس.. 

وف بالوسط وبالشاطی وبالشمال كمان. 


۱ مخیم للاجئين في مدينة رفح جنوب قطاع غزق معظم ساکنیه من مدينة آسدود 
الهجرة 

- هم يستي دار مين من يبنا؟ 


والله يستي عوايل يبنا كثار كثار.. 

إيش بدي أعدلك تعدلك.. خذي عندك.. 

بس وأنا بحكي وعاي.. تكطعنيش.. 

تني أكرلك' إياهن كر. 

دار دوحانء الجدوب وعوض الله.. 

أبو جراد» الخطيب» أبو نحلة» إبراهيم حسين.. 
أبو هاشم. الهمص, الطويلء العطار.. 

أبو جلالة» أبو آمونه. أبو عون, النجار.. 
العكرء الرنتيسيء البهنساويء اليمني.. 

عبد الحافظ آبو حسنین, العیلق آپوسلیم.. 
الأسمرء آبو مطر آبو الفاخ أبو سام.. 

آبو معروف» سلامةء موسىء» العبسي.. 

البوجي. جاد الله» حمیده آبو حشيش.. 
عواجة» سعیفان. عباس, دعسان» داوود.. 

أب وعساکر البيك أبو علوان» مصران.. 
العاجز الدووة. زیغان خليفة آبو لبدة.. 
السماكء نص الجرو الشریح هليل.. 

محمود خلیل, نطاط آبو مرزوك سويسي.. 
طافش. حسنين» آبو عبید. آبو یونس.. 

عبد الوهاب حمد. دعبس آبو سعده. پاسن.. 
يحيى» حنیف» النوري بهلول آبو حجاج» وحجاج.. 
حسن يوسفء کله, المغير. حرودق برکات.. 

الكاضيء البشيتيء المغاريء هباهبء الجزار.. 

عبد الکریم» آبوهاشم. جراد. فحجان, أبو محسن.. 
درويشء الجملء طه. فاید. أبو عزق آبو خوصة.. 
الوديدي, موافيء أبو سویرح الشریف» آبو شريف.. 
شريف» بعرة الصرفندي, الوليدي آبو طكية.. 
العسوة, أبو بطنین, آبو سویلم. الزطمة.. 
السعدونيء الطنطاوي الجورانی, عاشور.. 

آبوغالي, طشطاش, آبو پوسف. رویشد.. 

شلایل» دیب آبو حماد الرخاوي البحة.. 


السبع» سخیل, آبو حمرة زلوم. القططي, والعريني... 


- يابا هو في عائلة عريني بیبنا نفس اسمنا؟ 
- بعرفش آنا یابا. بطلعلیش أحكي وستك قاعدة.. 


لا إحكي... إحكي منتو جيل بطل.. عندو حیا.. 
لزغير بحكي بتم لكبير... 


- إنتي الخير والبركة يستي 
ربنا يديمك فوق روسنا 
جاوبي البنت... ولا!! 


أنا إللي بجوابها. إسمعي يستي 


يبنا وزرنوكة بينهم سكة حديد 
هية هية العيلةء بس تفركنا على مشاكل الأراضي. 


۹۷ 


الله يسمحهم كبارناء بكيو يتخانكو على الأرض 
تنها راحت كلها.. مضلش لا لعريني يبنا أرضء 
ولا لعريني زرنوكة أرض. 
تنهم أخذوها اليهود كلها. 


- يعني يستي يبنا وزرنوقة جمب بعض؟ 


- آه يستي من يبنا وشركة علطول يمك 

بتيجي زرنوکة» كانت بينهن سكة حدید. 

بتروح على الكدس وعلى يافاء وبتمرك من اللد. 
وهي رايحة وبتيجي جاي تنها تصل غزة. 
وشركها كمان مغار ولكبيبة, 

ومنها وغربة البحر يمك بس بدك 

تمشي بكروم العنب تنك تصلي البحر 

ومنها وشمالء النبي روبين وتل أبو سلطان, 
ومنها وكبله بشيت وكطرة ونهر صكرير 

والنبي يونسء وكان يستي بيبنا جامع كبير 

لأبو هريرق الله يرضى عنوء 

وبيوتهم من حجر بتلاكيهن بيض ومصفوفات صف 
بزيك بعضهن. وزرعاتهم کروم کروم 

واسعة وبتشرح الكلب» إشي عنب وإشي جوافة 
وفواكه من كل الأشكال والأنواع وإشي موز. 
وخضرة كد مبدك» وحكول هالكمح. 

وكانت زمان زمان يبنا مينا يستي, كبل مينا يافا. 
وتنهم هجروهم اليهود ولا كبل. 


۹۸ 


في إلهم كصة بتفرط من الضحك.. 

طنو كاينة معسكرات لنكليز 

إجو اليبنوية بدهم يسركو ا معسكر. 

كامو ملكيوش إشي يخذوه.. 

سحبوا الخيمة سحبء ولفوها لف» وحملوها.. 
لهمة إيش لفين فيها؟ عسكري إنكليزي!!! 
وصارت زيطة وزمبليطة مع لنكليز تنها خلصت» 
وتنهم هاجرو زي عملتنا يمك بالزبط.. 

باكية اليهود تكصفهم كصف باطورتر 
والطيران,» تنهم نزلو على ال مجدل والجورة.. 
وبعدينش إجو جاي على غزة 

وعكد ما كدرو كاومو وجهزو حالهم. 

اسمعنا إنهم بايعين ذهب تنهم مجهزين حالهم» 
وشاريين بوريد وسلاح. 

والجيش ا مصري منسحب.. 

تنو مدشرهم. اليبنوية عملوا إللي عليهم يستي 
وتنتكبوا زي بكيت لبلاد. 

تنهم سمعوا مذابح دير ياسين» 

وبیت دراس, إجو شاردین 

بحالهم ومالهم وعرضهم. 

وهذي هي كصة يبنا. 


آبوي بعرف یکرلك إياها كر زيي هيك پستي؟ 


- لا يستي مهو انتي قد أبوي خمس مرات. 


۹۹ 


- كمس مراك نا بنت الرفطى: 





- ستي الطموية ليش مخوخهم صعبة؟ 


وشقفه وحدة؟ 


معنهم من جوا طيبين وخدومين؟ 


- كل الناس يستي خير وبركة 
هيهم جيرانا من الهجرة: 
سلمان وعواد» وصباح. 
والکرد» وعیسی, وأبو لبدة 


۱ بيت طیما هي قرية فلسطينية في قضاء غزة. وتقع ۲۱ کیلومترا إلى الشمال الشرقي 
من غزة وحوالي ۱۲ کیلومترا من الساحل. آنها تقع في أراض سهلية على السهل الساحلي الجنوبي 
لفلسطن. وقد هاجر سکانها سنة ۱۹۶۸ 


والبحوح» وسلامة. وجبرین. 
والشریف» وحسین, 

وأبو الشعرء والثلبانی, 

عمرنا مَشُفنا منهم غير كل خير. 
همة يستي حزكين 

زيادة عن اللزوم. إنت تخبطش 
على طرفهم» من كثر طيبتهم بتراث فيهم... 
يبي محسنهم ولا أحلاهم 
بإللي بخبطش إلهم على طرف. 


- طيب هو ليش سمو بلدة بيت طيما 
هالاسم؟ 


- هاض پستي کانوا یکولو 

زمان کال في نبي ولي 

إنو رجل صالح إسمو تیما. 

هيك سمعناء لا کرینا کتب» ولا تسکفنا. 
كاين ساکن أول واحد بالبلدة 

من كديم الزمان. 

من غزة وشركة لشمال شوية, 

وإنت طالع من غزق 

مزوي زوي تلا" الخلیل, 


م 


تتجه في زاوية 


۴ ناحية 


بدك تمرك على هربيا وبيت جرجا 
وبرير تنك تصلها. 

ومنها ولغاد. ورآها يعني.. 
بتيجي كوكباء والمجدل» 

وبعدهن على طول جولس 
والحليقات والجية 

ملازكات فيها لزك بمك... 

وحدة شركهاء ولآخرة إللي هي 
الجية غربیت؛ على طول, 

والله ما يعيني عالزلال» فيها 
ثلاث خرب: خربة بيت سمعان 
وخربة أرزة وخربة ساما. 

وهاض ساما كانوا يكولو إنو نبي 
وله رجل صالح زي عملت 

سيدا الخضر. 

وعزمت إللي شافوه كال 

في أرض واسعة وكبيرة 

مرصوصة بإللي» يكطع اسمهاء الفسفس. 
هذي إللي بتكون شكف بلاط 


صغيرة. ولك شو إسمها؟ 


- ههههه أيون هذهي. 


١‏ الافتراء والزيادة والنقصان 


يكطع شرك كيف حافظها هذي 
يعمي العلم نور بدبك' بالعكل. 

وعلى سيرة العلم كال كينالهم 

مدرسة وحدة همة والحليقات 

وكوكباء ثلائتهم شركة فيها. 

أغرب شغلة سمعتها عن بيت 

كانوا يكولوا إسمها «كطعت النبي». 

إنت يستي بتكلب الواجع 

عالواحد وبتحرك كلبي 

كل متجيباي سيرة بلد من البلدات. 

تنهم هجمو عليهم اليهود 

بحيات أبويا خرف إنو أهل بيت 

طيما كطعوا راسين يهود اثنين 

كينين يكايدو' فیهم 

من عند الكبنية ٠‏ 

ويكلولهم ذبحنا النسوان بدير ياسين” 
وخرفو كمان كاينين في بيت طيما 

فدائية من مصر وسعوديين 

وكاومو أهل بيت طيما يستي عكد مكدرو.. 


۱ يلتصق 
۲ یقهروهم 

۳ معسکر بهودي 

0 دير ياسين قرية فلسطينية تقع غربي القدس, دخلتها العصابات الصهيونية ا مسلحة يوم 
٩‏ آبریل/نیسان ۱۹۶۸ وأقاموا فیها مذبحة بشعة بقيادة مناحم بیجن 

بعدين نزلو عالمجدل ومن المجدل 

تنهم إجو هان عالبريج 

ودير البلح» وتوزعوا مخيمات غزة 

وكانت زرعاتهم کروم وکمح» 

وهالجمیز والخروع والخشخاش عحفاف البلدة. 

الطموية على سلامتهم پستي آحسن ناس بس بدك تتفهملهم. 





۳ رن‎ 
1 IN 


قريةالجورةا' 


- مبروك لطرمبیل" لجديد يستي. 
والله زي تبع الوزرق. هاض أسمر وحلو. 


الله يبارك فيكي با ستي, 

همه الوزرة آحسن منا؟ 

آول طشة فيها الك إن شاء الله.. 

يلا حضري حالك.. بدي أطششك على البحر... 
من أوله لأخره. نطول نطول.. 

ايش بدك يستي نقبل وله نشمل؟" 


۱ الجورة قرية صغيرة تقع على الساحل الفلسطينيء احتلها اليهود بتاريخ ۱۹۶۸/۱۱/۵ 
۲ السبارة 
۳ نتجه جنوب آو شمال 


۱۰۹ 


والله يستي المثل بكول: شمل سنة ولا تكبل يوم. 
توکلنا على الله ها وهي تشميلة. 


- شامم يستي ريحت بحرنا محلاها!! 
منيح إللي خلولنا إياه اليهود ومخدهوش.. 
ضلك ماشي تنك توريني عسكلان الجورة.. 
أوعاك توكف... 


- وين إحنا!! أو ين عسقلان!! يستي.. 
لسه مطولةء هذي آخر القطاع بعد بيت لاهيا. 


ولك إنت بدك تعرفني بعسكلان الجورة؟ 
عرفيتها بالنتفة. إحنا أول ما هجرنا 
نزلنا فيها.. تنا جينا لجاي على غزة. 


- ركز بسواكتك إتظلكش' تطلع فيي 
وأنا بحكي.. سامحيتلك متطلعش.. 
بس إنت ركز بسواكتك بلاش تموتنا فعص. 


- مش إنتي إللي بتظلك تقولياي 
مني أحكي أتطلع فيي.. 


١‏ لا تبقى 


قلّت حيا إللي بتطلعش في الواحد إللي بحكي معو! 


ولك مكلنالك سمحيتلك.. 
مشان لسواكة.. 
وين كنا؟ 


- أيوه عسكلان الجورة منها وغربة 
البحر» فش إلها جيرة غيروء 

وإ جائ عابي من الشمال. 
بتحدها حمامة ومنها وجنوب 

كبل بيت لاهياء يستي» الخصاص 
ومن نعليا وشرك شوية بربرة والجية. 
كل هذول كانو پیجو يصيفو 

ويشترو سمك وسلال من الجورة, 
وأهل المجدل ينزلو يشترو السمك. 
كعدنا نتفة منيحة بالجورة, 

کبل منيجي على غزة 

نهم هجرونا النکوبین 

على حبة عينهم اليهود. 

هدهو! هدهو! وصلنا يستي شايف؟ 
هذول العواميد إللي كالو عنهن.. 
عملوهن اليهود بالجورة. 

- عواميد إيش يستي هذول؟ 
هذول يستي محطة کهرباء 
بولدن كهرب لليهود. إستني.. 
خليني أصف على الثلة هذي.. 
خليكي تشوفي منيح. 


هذ المنطقة اسمها السودانية يستي.. 
تابعة لبیت لاهیا. 

شایف يستي والله کنو الهوا 

إللي هناك غیر.. والعصافير غیر.. 

وحتى السما غير... 

يخيبتي علينا كيف هان علينا ندشر هلبلاد. 


- عارفة يستي أهل الجورة؟ 


- عن تجربة بحكيلك أحسن ناس 

وفهمانين» وأكثرهم متعلمين حساب ورياضيات 
مهو من أكل السمك يستي 

بتلكيهم ذكيين» وعكولهم منيحة. 

آوادم أهل الجورق يستي» أكثرهم 

كانوا جيرانا فيا مخيم» بس هم 

ساكنين منا وفوك. بحبوش 

غير يسكنو على البحر. شغلتهم 

وعملتهم البحر. أول مهاجرو اختارو 


جيرة البحر على طول يمك 

مخیم الشاطی وبدير البلح وبخان يونس» 
وفيهم شوية بالنصیرات» 

بالمخيمات الشركية. عوايل الجورة 

كثار يستي إيش بدي أعدلك تني أعدلك: 
صيام والهباش وأبو مهادي وأبو غوش 

وكنن والعبد حسين وعلوان والبردويل 
وامسحال وحسونة والجعبري والزاحوك 
ومطر والشيخ علي وغراب وزريد كوصة 
وأبو سلمية وبلحة وأبو دراز روكه وأبو زاهر 
والهبيل وشريم والنجار وياسين والدكران 
وحلاوة وأبو جحجوح والطويل والكصير 
وشحادة وحامد وعاشور وبصلة وعياش 
وهنية وكباجة والحناوي وراضي وفرحات 
وندى وثنيرة وحجو وأيوب والزك والعمودي 
وروكة وبخيت وأبو دية ويونس وسام 
والعمصي وأبو غليون والكهوجي والشعراوي 
وأبو جياب وأبو شكة والأخرس وحجازي والسلفيتي 
وسحويل ورضوان والجمال وبحر.. 

كديش عديتلك يستي تنك زهكتني'!! 


- ثلاثة وستين عيلة بالزبط يستي أنا مركز معك. 


۱ جعلتني أمل 


- طيب پستي هم الجرنية مكنوش يزرعوا؟ 
بس على صيد السمك؟ 


- له يستي! مزارعين أحسن ما يكون.. 

هالتين والجميز والعنب كروم كروم 

وخضرة کمان, أرضهم صالحة لزراعة, 
ومحاصيلهم كانت تلف لبلاد. 

وكانوا كمان يصنعوا ويغزلوا عدة الصيد 

لعكا وحيفا ويافاء ويبعوهن بسواکهم... 

وكانوا يسوولك هلسلال من الكش.. 

يبي محلاهن.. ولا الكراسي الكش!! 

والجورة پستي» عسکلان الكدهة» كانت كلعة 
لكل الملوك إللي إجو على فلسطین.. 

من أول واحد. لحد عمر ابن العاص 

وصلاح الدين وغيرهم... 

كانت فيها تمثيل كثيرة وأثار... يبي كديش 
بتلكيهن وين مجا بهالحراش. 

لهيك كانوا يجوها المسيحية 

والسياح من كل الدنيا. 

ولمنهم هجروهم الیهود» منزلوش عالجورة نزولء 
كانت المجدل سكطت» وطبو بالجورة کصف 
بالطیارات وأهل الجورة كاومو على كد مكدرو.. 
وبعدينش أجو جاي على مخيمات غزة. 


1١1١ 


والله يستي مالي خاطر آروح بدي أضل 
اتطلع بهالحدود مع هالحسرة.. بس هدهي 
أغربت پستي غلينا نصلي المغرف»: 

ونرد نروح.. 

على الكبلة 


تني أصلي وأنا كاعدة. 


رز 





كلش هذا 


قرى بطاني شرقي' وغریی" 


- ستي بدي إياك تجيباي أكم من طوبة 
وتسكرلي الأرض من غربة 

بجينا منها همان" وبلاوي يستي.. 
بتعرفلكاش بنا يبنيلنا إياها؟ 


- ولا يهمك يستي البنيين كثار.. 


١‏ البطاني الشرقي قرية فلسطينية احتلت ودمرت سنة ۱۹۶۸ خلال عملية باراك في مايو/ 
أيارء التي استهدفت في البداية قرية بيت دراس, أكبر قرى المنطقة. بلغ عدد سكان البطاني الشرقي 
۰ نسمة في سنة ۱۹۶۵ 

۲ البطاني الغربي قرية فلسطينية احتلت ودمرت سنة ۱۹۶۸ خلال عملية باراك في مايو/ 
آیار ۱۹۶۸. بلغ عدد سکان البطاني الغربي سنة ۹۸۰ نسمةء وقدر عدد آبناء القرية اللاجئين سنة 
۸ حوالي ۷۰۰۰ نسمة 


۱۱۳ 


- خرخشك أبو زنيط"... 
إنت جيب الطوب.. وأنا بالدينار بدفعلك. 


له يستى أنا هسخر معك... 


ستي هوا مين أبو زنيط هذا؟ 


- أبو زنيط يستي مرضء 

كان ييجي بالدواب زمان.. 

اليوم أبصر شو سموه. 

مرض بخلي الدواب تصير تضبح ضبح" 

وحاض يعدي بي يعدي انیا دمن کان 

كان في واحد بكرية البيطاني» 

بكلولو أبو زنیط ها مرض صابوء 

وصارت الناس تتحاشاه» ومتكربش منو 

تنو زهك حالو وراح سكن هو وعيلتو 

تلة كرية بركة» هذي شرك لسدود. 

وعاش هالزلة أكثر واحد في كرية البطاني. 

تنهم ماتو إللي بتمسخرو علیه. وهو ضل عايش. 
والناس إللي تستحي منو يكولوا عنو أبو ضباح. 
ضلو عايش تكبرت عيلتو وصارت البطاني 

۲ مرض يأتي من تزاحم الدواب ببعضهم البعض, يشبه الجرب. كان يقال عنه بو زنيط 
كناية عن الازدحام والتدافع. وقیل إن آبو زنيط اسم ضفدع 
۳ تسعل 

YE 


بدل مهي وحدة ثنيتن: غربي وشري. 

الغربية بتحدها من شركة ياسورء 

والبطاني الشري وبتحدها من غربة لسدود. 

ومن شمال بركة «برقة» ومن كبلة «الجنوب» 
بيت دراس» والبطاني الشركية بتحدها 

من الغرب البطاني الغربي ومن كبلة 

بيت دراس أخرة مرةء وبيار تعبية. 

ومن شركة بتحدها الکسطینة. ومن شمال ياسور... 
إنت ولك بدك تخذني بتوكة'؟ 

بدك تجيب الطوبات ولا لا؟ 


- سبحان الله يستي لتعرفي 
من وين بدي أجيبلك لحجار؟ 


- من وين بدك تجیبهن؟ 

- من صاحب إلي بطاني» إسمو حسن مسلم أبو أنس. 
- هاض إيش بكرب للمختار بكر مسلم؟ 

على ما أظن بكر بكون عموء الله يرحمو. 


جماعة طيبين هذول يستي مسلم 
من البطاني الشري. 


۱ تخدعني 

- اتضلكاش كل مسألتك عن حد تكلى مات يستى... 
أنا بقلش مات» بقول الله يرحمو. 


- إللي خلف ما مات الله يرحمو ويرحم جميع خلقو. 
خلص مزالو مسلم وبطاني طمنتني. 

بكونن طوباتو مناح وکوپات. 

هذول البطنية أهل ذمة وبغشوش. 


- هم يستي البطنية قريتين مش قرية وحدة؟ 


أول مرة أعرف!! 


- ولك هو آنا إيش كاعدة بكلك من الصبح؟ 
كرى البطاني هذي كانوا يكولو 

إنها كاينة جنة, وكاين الخليفة معاوية 

ابن أبو سفيان مهتم فيها وعملها 

إلو زي كأنها عزبة ولا ضيعة. 

فيها هالحمضيات والفواكة وكروم العنب 
واكثر كريتين فيهن بيار ميه. 

وميتها حلوه على زمت' إللي دكوها. 
وهالجوامع كاينات زمان إللي عملهن معاوية. 
وبيوتها كانت نصها حجر ونصها طين, 
مسكوف بالخشب والكصب. 

بس الغربي كانت عمرانة آکش 


۱ شهادتهم 
۱11 


لأنها كريبة من لسدود. 

وكنلهم للبطنية مدرسة وحدق في النص يمك 
بين الثنتين. والبطنية يستي بتعرفهم: 

أبو دان ومسلم ومصلح والخضري 
وحمودة والصعلوك والبطريخي وكاسم 
وأبو زنيط وأبو سرية وأبو الدم والسكران 
ومنصور وكنديل وخلف والهنداوي 
وموسى وحمدان والسكني ولكطاطي 
والضبة والبربار والبطريخي وأبو عليء 
وإللي نسيتو نسيتو... 

وتنهم اطلعوهم وهجروهم اليهود 

کالو صايرة عملية اسمها براك" 

على اسم إللي يكطع آسمو تبعهم.. 


وتنها صايرة مجزرة بجمبهم في بيت دراس.. 
صرتلك مجزرة كبيرة خافت الناس 

وأجت جاي على غزة وكعدو أكثر إشي مخيم لبریج 
والنصيرات وا مغازيء وفي شوية 

مسلم برفح كانوا بالشابورة. 

ولك أكلتلي راسي كوم روح لمسلم 

صاحبك خلينا نخلص من هالطلبة 

وله دك عليه من هالأغبر". هالتلفون إللي معك. 


١‏ عملية براك استهدفت القرى الواقعة جنوبي الرملة وغرب ومن ضمنها قرى بيطاني 
۲ كناية عن عدم الوضوح وا معرفة للشيء من كثرة التظليل أو الغبار 
۱۷ 





قرية جولس العسقلانية' 


- ولك يستي طول الليل وأنا سامعة المية. 


عندك بدش' كنو في بربيش مبعوط؟ 


الله وضيحك الى يس 
له هاض حوش دار القرمانی» بربيشهم البعوط" 


۱ مدينة جولس تقع شمال شرق مدينة غزة وتبعد عنها ۲۲,۵ کم. وترتفع ۰٥م‏ عن سطح 
البحر. وتبلغ مساحة آراضیها ۱۳۵۸۶دوفماء وتحیط بها قری السوافيرء عبدس, املجدل, وقدر عدد 
سکانها سنة ۱٩۲۲‏ (۶۸۱)نسمة. وي سنة ۵ع۱۰۳۰(۱۹)نسمة. ویوجد بها جامع» مقام الشیخ خی 
وهو مجاهد في الحروب الصليبيةء وأنشأت مدرسة القرية سنة ۱۹۲۷. كما یوجد بها آثار قدهة, 
وخربة الذراع وخربة رسم الفرش. قامت النظمات الصهيونية بهدم القرية وتشرید آهلها البالغ 
عددهم سنة ۱۹۶۸ (۱۱۹۵)نسمة» وکان ذلك في ۵/۲۸/ ۱۹۶۸. وبلغ مجموع اللاجئين من هذه 
القرية سنة ۱۹۹۸ حوالي (۷۳۳۷)نسمة. آقیمت على آراضیها مستعمرة هودیا سنة ۱۹۶٩‏ 


دش أحد آصوات اماء كناية عن الدوش 


۱۸ 


- صبحت من الصبح اتصلت وحكيت 

مع آپو آحمد نصار, رئيس البلدیف 
والراجل محترم وتجاوب» وقلي شكراً إلك 
ألان ببعث تبعين التصليح. 


- هاض نصار جولس يستي؟ 


- آه يستي من جولس. 

هاض كان صاحب أخوي حسني 
وزميله بالدرسة.. 

ضایر ویس البادية ال 


ودار نصار بالزات طول عمرهم 
جيراني با مخيم ولا في آحسن منهم طیبین. 


- ستي هم أهل جولس آکم عبلة؟ 


- مالك يستي فیهم ابر کة! 

عندك: آبو خضیر الشریف وآبو عيشة 
وشکلیه والشبراوي والعصار. هذي العصار 
آکبر عيلة بجولس الها ربع لحالها. 


۱۹۹ 


وعماد الدين إللي هم عماد 

والعمري ومحمد خليل وا مصري ونصار 
والنكلة والغصين ورشيد وحسين وعزات 
وأبو سيف والناجي وأسليم ومصطفى 
وعرمان وبدوي وأبو عويضة وعابد 
وكراجة والغمري وعنبر والحوت والعطار 
والطيار وشتات وخطاب. 

كان يستي بجولس زمة مجاهد 

حارب الصليبيين وغلبهم كانو يكلولو 
«النبي خير» بس هو أسمو الشيخ جبر. 
ضلت الناس تزور كبرو 

لحد الهجرة. من بلدات ثانية. 

كا وان که اک وعدة 

وفيها هالدكاكين' بنص الكرية, 

تشتري منها كل حاجة. 

وكانوا يكولو فيها بير مية كبير 

إلو اطنعشر عينء أربعة للدواب وثمنيه للناس. 
وجولس يستي بتّوهشء من المجدل وشركة 
يمك المجدل غربها بتيجي وحمامة بتحدها 
بعدها من غربة ومن الشمال عبدس 
والسوافير الغربية وشركها يمك نكبا. 
والمجدل بتلفها لف بتكون با مجدل 
وبتفكر حالك بجولس, لهيك كالو 

عنها جولس العسكلانية. 


۱۳۰ 


لنو من كث شكات بتحدها المجدل. 

ولا هنه أربعة. من غربة ومن كبلة 

وشوية من الشمال ونتفة من شركة. 

وجولس يستي بلدة كدهة» يابي. مكدمها. 

من أيام الرومان فيها لليوم عوامید. 

هالرخام البيضء وهالبلاط بتلاكيه بكل شكة 
تبع لكصور الكدهةء وفيها خرب كثار.. 

خربة صند حنا هاض واحد مسيحي.. 

وخربة وادي البيارء سموها هيك من كثر لبيار 
إللي فيهاء وخربة الذراع وخربة الفرش» 

كان فيها بيار زيت للتخزين بكولواء 

وخربة بزة وخربة الممناياء هذي صار فيها حرب 
مع صلاح الدین» وخربة أم العدس, 

كانت هالخربة متزرعش غير العدس 

فيها مكبرة وفيها كبر الشيخ جبر 

والشيخ زیدان» وعوادي الحبل بتلكيلك 
هالجسر الكديم مخرمش خرمشة 

بعد منسفو كائد كانو يكلولو الافريكي 

بحرب الثمانية وأربعين 

ليمنع اليهود يمركو منو بصلحش تمشي فوكو. 
وبجولس يستي في ست وديان معروفات: 
وادي البيره ووادي البيادر والوادي العميك 
ووادي أبو عنیبه. بظل ماشي ليروح على بيت دراس 


ومنها للبحره ووادي لعظام وأخر وادي وادي الحبل. 


وکانت جولس يستي حارتین: 


۱۳۱ 


حارة غربية اسمها حارة خطاب» 

وکالو عنها کمان حارة المصريين. 

وحارة شركية اسمها حارة العصار. 

والله وکالوا پستي إنو ربع خطاب 

آصلهم من آل عمر ابن الخطابء الله پرضی عنو. 
وکالوا أبو عيشة والغصین ولطیار والعصار 
منآل البیت الأشراف» وبکیت أهل جولس 

من آل البیت» من ولاد علي» الله يرضى عنو 
ابن عم الرسول عليه آلف صلاة وسلام. 
وبیوتهم حارات يستي مصفوفات صف.. 

زيك" بعض. بتلاکیهن من الطین 

والشمینتو وبیض ويبي محلاهن. 

وبزرعو بساتین جمیز وکروم عنب 

وفواکه وکمح وعدس. فلاحين زي عملتنا 
بالزبط يمك. وتنهم هجروهم الیهود 

إللي منهم کانلو دار ودارین برام الله والخلیل.. 
وبجولس کریبین بعض کانو یکولوا 

في جوالسة بالخلیل من حلحول 

تنها صارت الهجرة كاينين غاد وضايلين 

غاد. مش جايين زي بکیت آهل جولس على غزة 
كفن ول ليت حون 

تنهم جايين جاي على غزة.. 

وتوزعوا بالمخيمات.. 

وهدي هي كصت جولس والجوالسة. 


۱۳۳ 





- مين هالزمة الكيمة والسيمه أبو عکال» 
إللي كاعد معكو بالحكورة إنت وخالك پستي, 
تنو صوتو طالع؟ 


- هاض «المختار أبو حمادة مهنا» يستي. 
- إن شاء الله بتنحل ها مشكلة ومبتكبرش. 
- الحمد لله أبو حمادة حلها بشربة قهوة. 


- شربة الكهوة عزلام غالية يستي.. 


۱۹۶۸ المسمية الكبيرة هي قرية فلسطينية هجر أهلها في نكبة‎ ١ 
۱۳۳ 


ولمسامح كريم.. 

بس المعتدي بييجي هو يشرب کهوننا.. 
اترحوش انتو كبل. 

إلا هوا يبجي.. هيك الأصول يستي 


- مهيك أبو حمادة قال. وهيك بدو يصير بعد المغرب. 
- إن شاء الله على خير.. هاض مهنا مسمية؟ 


ستي بسمع في مسمية كبيرة وصغيرة. 


هنه قريتين» ولا قرية وحدة جمب بعض؟ 


والله يا ستي أهل المسمية ناس آوادم, 
وكثارء تنهم أكثر بلدة فيها ناس وعوايل. 
هات كراص هالکشك» شمسهن" 

هانء فردهن" وأنا بحكيلك كصتهم. 

كان أبوي یکول, يستي» 

إنو أول ناس سکنو بالمسمية 

الحورانية. عائلة الحوراني» 

وهذول جايين زمان من سورية, 

بالزبط من مدينة اسمها درعاء زمان زمان.. 


۳ وضعه في الشمس 
۳ وزعهن 


وعائلة مهنا من أكبر عيل ا مسمية, 

كنتلهم كصة بتنكال إنهم حجازيين بالأصل 
ومسويين حرب مع كبيلة عربية 

بالحجازء وتنهم جايين صايرة معهم عركة 
مع الزهارنة با مسمية 

وتنهم غالبين الزهارنة ومسيطرين 

على المسمية كلها. 

هو يستي ال مسمية الكبيرة, 

مش بعيدة عن المسمية الصغيرة» 

ملزكات إبعضهنء بس هديك 

سموها لكبيرة لكثر عويلها. 

وأهل المسمية أهل كرم وطباع حميدة. 
كاين عندهم بالبلدة ست مضافات» 
تيضيفو الناس ويستكبلو عابر السبيل والتايه. 


وكان خالي يحكيلنا إنو كاينة مدرسة زراعية بالمسمية. 


وتنها صارت الثورة كبل الهجرة 

كتتلهم صولات وجولات. 

أكثر واحد كان أبوي يجيب سيرتو 

تنو كايد الثوار عبد الله مهناء 

وكتتلهم يستي دبكة' خاصة اسمها 
«الصحجة». هيك زي الکفز, 

مشهورين فيها بعراسهم. 

يكونو الشباب حاملين لسلاح ولسيوف 
وينطرو نطرء كفز یکفزو مع شوية دبک 


۱ رقصة فلسطينية 


۱۳۹۵ 


المسمية يستي بتوهش عنها: 

بين يافا والرملة مش بعيدة عن زرنوكة. 

وعويلها يستي كتارء إيش بدي أعدلك تعدلك خذ عندك: 

أبو حية وأبو العطا وكراز وثابت 

ودياب والبغدادي وشاهين ومطر 

والمزين وأبو لشين وسيف وهدهود. 

إيش بدي أعدلك يستي مشاء الله بنخلصش. 

وهاجرو كل هذولء يستي» وكامو بالمسمية سبع مستعمرات. 
كانت بيوت المسمية يستي طوب وحجر ومزبطات . 

وكان فيها خربة اسمها خربة «السلوجة». هي كدهة أثرية. 
والخترة أكثر إشي كعدة مع الحورانية هيك سمعنا. 

شايف الشمس راحت عن الکشکات. إلحكهاء إلحكهاء هتهن لجاي 
وهاي كصة المسمية يستي. 


١‏ أنيقات وجميلات 


۱۳۹ 





إيش إللي سمعاه؟ 
كال عامل حادث بطرمبيلك' لجديد؟ 


- آه والله بستی» الحمد لله إجت سليمة. 
واحد من دار أبو تيلخ خبط بوز العربية 


١‏ مدينة قدهة سكنتها القبائل الکنعانية. دعيت بثر السبع على الأرجح نسبة إلى سبعة 
آبار قدمة 
۲ سيارتك 


۱۳۷ 


بالتكتك ودمرها تدمير. 


- المهم يا ستي فش حد انصاب ولا اتضرر؟ 


- لا يستي الحمد لله. 


أوعاك تكون أخذت عوض يستىء أوعاك! 


- والله يستي طلع الشب معرفة, 
الشيخ حسام أبو معیلق, آبو نواف. 
وأبو نواف طيب عليها.. 

أي هو أنا بستجري أخذ عوض. 


- أبو نواف هاض ترباني يستي؟ 
مسمعاته طيبة» من بير السبع أصلهم. 


- هلحين يستي والله أنا احترت بالبدو 

كل واحد من أصحابي إلو عشيرة: 

إللي ترباني وإللي حنجوري وإللي سوير وتياها 
وأن تلخبطنا بواحد فيهم بزعل وبكشر. 


- هذي يستي خريفة يبي مطولها.. 
كوم ركبلنا عابريك الشاي بهالنعنعات.. 
وأنا أكصلك إياها من طكطك للسلامو عليكوا... 


۱۳۸ 


أول إشي يستي بلزمك تعرفو عن بير السبع 
ليش سموها هالاسم. 

كالوا زمان كاين فيها سبع بيار میف 

وف ناس كالت إنو سيدنا ابراهیم. عليه 
وعلی نبينا السلام» متناوش 

هو وأ مالك. ملك الفلسطينيين» 
وصاحب بيار اللية» تنو مزي نعجاتو 

من بير فيهنء ولمنه زعل أبي مالك. 

وهو بعرفش إنو سيدنا إبراهيم نبي. 
أعطاه سيدنا إبراهيم سبع نعجات 
تيرضيه. وبهيك صارو يكولوا 

عن هالمنطكة بيرالسبع وسموها بهالاسم. 
وكالوا خطرة إنهم بطلوا يكولوا أبي مالك 
تصيرين يكولوا أبو معيلق. 

وبير السبع يستي أرض واسعة 

ملهاش أول من آخرء ولهيك 

سكانها وعشيرها كثار. 

خذ عندك واحفظ إذا بتحفظ 

كل عشيرة إلها صف وأتباع وأحلاف. 

أنا من خراف أبوي حفظاهم صم' يمك 
إذا بنسى حد يسامحنا: 

الترابين والتياها والحناجرة والسواركة 


0 عن غيب 


۱۳۹ 


لجبارات وغوالي والزريعي والوحيدات 

العزازمة وأبومدين والظواهرة والحمدات 

النصيرات والسعيديون والعطاونة والثوابتة والكطاطوة 
والحمدین والظلام. ويش بدي أحفظ تني أحفظ يستي» 
کتار بكلك كتارء إذا کانو یکولو نص آراضي فلسطین إلهم. 
هاض يستي بير السبع» بحدها من جاي. 

من غربة يعني» عراك المنشية والفالوجة وبرير وهوج. 
وبحدها من الشمال وغاد الخلیل وجبالها والكبيبة 
ودورا وبیت جبرین وشوية من البحر اميت طرفو 
وبحدها من شركة الأردن ومعها وادي عربة 

والبحر الميت آخری مرق ومن كبلة بتحدها 

العوجا وسيناء وکانو یکلولو بحر العكبة آبو لسانین 

ولا شو إسمو هاض زي اسم دول الخلیج؟ 


- خلیج العقبة يستي! 


- آیون هاض إللي عامل زي علامة النصر.. 
وبير السبع يستي کانوا یکولوا 

فیها خمس کصور ولا هنه ستة؟ 

کصر آم بغك وکصر البحيرة وکصر الجهينية 
وکصر الثلمة وکصرالسر وکصر العجلان 
هاض تبع سیدنا عمرو أبن العاص. 

ويبي کدیش فیها خرب! تعدش! 

خرب وبیار مية وجبال ومراعي كلو راح... 


۱۳۰ 


وفيها وديان کی أشهر وادي بعرفوه الناس 

وادي الملح» وكان فيها سوك بسموه سوك البرین 
وكان فيها جامع إسمو جامع عسلوج. 

كبير هالجامع» وسكة حديد من أيام العسملي. 
وأفراحهم عالربابة' والدحیة" 

والخيل تلعب وتركص. وتنهم هجروهم الیهود. 

زي عملتنا بالزبطء نصهم راح على الأردن 

ونصهم أجو على غزة. بس أكثرهم بالأردنء 

عأساس الأردنيين بدو وحياتهم بادية متعودين عليها. 
ويش كانوا يزرعوا يستي مش غاد" بالزراعة 

شغلتهم وعملتهم التجارة بالخيل والحلال ورعي الغنم. 
بس كانوا أشطر أشي فيه الكضى. 

هم أسياد الكضى يستي فش عندهم... 

لا محاكم ولا شرطة ولا جيش.. 

عندهم كاضي بكضي بينهم بالحك.. 

بي برضي الله ورسوله ءإشي بشعة* 

وإشي دموم» وأخطر إشي عندهم الأرض والعرض. 
بس يجيهم ضيف بشيلوه على روسهم.. 

وبذبحولو الذبايح وهال مناسف. وبكصروش بضيفهم. 


الربابة آله موسيقية لأهل البادية 

رقصة فلسطينية للبادية 

هناك 

البشعة طريقة تقصي الحقيقة. يحرق لسان المتهم بقضيب من حديد أو سكين يوضع 
على النار لتوقع القاضي أن ينطق بالحقيقة قبل أن يحرق 

0 قضايا الدم 


ما مب لم 


۱۳۱ 


بيوتهم كانت من الشعر واللي عندو بيت من حجر 
أبو زيد خالوه بس هم بحبوش ولا برتاحوش 

غير ببيوت الشعر. بكون مفروشلك بهالجعدان! 
والبسط طزبطة, والسبع يستي جدعان" 

كاومو اليهود وصارت معهم معارك طحن 

وكتلو منهم شهدا كثير وهم كمان كتلو يهود. 
تعدش, طول عمرهم فرسان وبكنو لسلاح من زمان زمان... 
اتدايكش حالك اليوم إنت سامحت.. 

بكرة بتلكيها وبتتسامح عند الله.. 

وعند عبيدو امال معوض يستي الهم الصحة. 





قرية عاقرا 


- أيش أخبار صاحبك هضاك يستي؟ 


إللي تزوج وثاني يوم أخذوه اليهود؟ 


- والله يستي انحكم عشر موّبدات... 

إيش فكرك فيه؟ صارلو محبوس تلاطعشر" سنة. 
وقبل شهر هرپولو أهلو من السجن نطفة.. 
ليزرعها برحم مرتوء وما زبط... 


- ليش ما زبط؟ لتكون مرتو عاكر؟ 


- إيش عاكر هذي پستي؟ 


١‏ عاقر قرية ناحية الرملة(لواء غزة). وعدد سكانها 17١‏ نسمة 
۲ نة 


۱۳۳ 


- يعني بتخ و ولك. 


أها قصدك عاقر؟ 


أيوه هيه هذي.. على نبي الله زكريا 

وعلى نبينا السلام.. كانت مرتو عاکر... 

ورينا فشن ای هليه بل وحملت سید ی 
تخفش يستي المرة الجاية بتزبط إن شاء الله. 
ذكرتني إبلدة عاكر! 

كانو يكولو نبي الله زكرياء وستنا مریم 
عليهم وعلی نبينا السلام. كانوا ساكنين فیهاء 
كبل متروح على بيت لحم وسموها بهالاسم 
لأنو كان سيدنا زكريا ساكن فيها.. 

ومنو كانت مرتو عاكر.. وحملت.. 

وربنا أعطاهم يحيى.. صارت الناس تكول 
عن هالبلدة عاكر.. تسموها بهالإسم. 

أهل عاكر يستي من أحسن وأطيب الناس. 


- والله يستي أول مرة أسمع بها معلومة. 
يعني لهيك سموها عاقر؟ 

إللي صحاب كثير من عاقر, 

العواقري وموسی وغبرهم. 

عوایل عاقر کثار يستي؟ 


۱۳ 


- مين بتعرفي منهم؟ 


عندك صيدم والنمله وموسی» زي مکلت» 

وأبو حسين والعجوري والشلطي وأبو غزال 

والأطرش والرحال وجبر والجرجاوي ومطر 

ودامير والعور وبكر وشكفة وأبو رحمية 

والنجار ومسلم وسويلم وسلامة ونجم 

وزيادة وغنيم وخليفة والكروم وأبو ليلى 

وأبو مشايخ والفتل والعيسوي وأبو شلشل 

والخالدي والباز وعوض وأبو الزمر وبنور 

وهلال وجودة وغانم ونصرة وعلانة وعليان 

وأبو عمر وكرمش وإسدودي والفيوم وعمران 

ورمضان وعمر والشاعر وأبو حجاج وحمدان 

وإكليم وحماد والفار والجابرية وأبو خيط وعطية 

والغول والبشيتي والزناتي وأبوشرف والعمواسي 

وال مصري وشمس والعشيري وعبده وبكير والريفي 
والعواكري إللي كلت عنهم, 

استنا أذكرلك خاف الله في كمان.. 

صحيح.. ودريس والجمل وأبو غزال ودامير ومالعور وعشري 
كاسم ونصر وأبو عليا وأبو دلال والرحال والخلايفة وعيسى 
والبسيوني وكفاية والصيداوي وعبد الكادر وحنفي وشادرما 
والدريني وأبو السيد ونصر والسعداوي والصعدي 
والغمري وعبده وأبو نار وكسوحه والبابلي 

وصويلح والكرنب وأبو سعد.. 


هي إللي بعرفهم يستي من آهل عاكر.. 


۱۳۵ 


والبكيين ميعتبوش علينا. 

بلدة عاكر كانو يكولوا عنها طزرکشة. 

من كثر هالخير والخضرة والشجر إللي فيها. 
وأهلها فلاحين تبعين زراعة وكلاعة.. 

کروم عنب وفواكه من كلثي, 

إيش بتشتهي نفسك. بلاد يستي دشرناهاء 
وهاجرناء الله يكودلهم الیهود. أخدوها عا مستريح... 
وعاكر يستي بلاد آل عمران إللي مكتوبين بالكران. 
ستنا حنا آمها لستنا مريم» عليها وعلى 

ابنها عيسى السلام» وحنا هذي جوزها عمران 
بحالو تنهم دار عمران بکرپولهم العوكرية.. 

وعلی نبینا السلام» كلها ربنا شوفیلك 

مکان شرك بلدتك» والله زي مکلها بالکران. 

کامت شافت بيت لحم. مهي بيت لحم 

بتيجي شرك عاکر پستي.. 

وکبل لتصل بيت لحم من شركة, 

بدکاش غیرش" تمر من النصورق 

وظلك مشرك. متعوجش لا مین ولا شمال. 

تنك تمرك من خلدة وتنك تنزل بوادي لصرار 
ومنو لرفات» ومن رفات بعدها بتيجي عمشيتك 
عرطوف» ومن عرطوف دير آبان وغاد 

وبیت عطاب وعکور بتکون عشمالك مك 

وأنت مشرك تنك تصل بيت جالا ما بتلاي 


۱۳۹1 


حالك لنك يمك إبيت لحم. 

ومن عاكر وشمال يستي رخوبت 

وبعدها الرملة. ومنها وغربة 

يمك علطول لزك فيها بلدنا زرنوكة, 

ومنها وكبلة جنوب زي مبتكولو لمغار و کطرة 
جيران إحنا وعاكر يستي» جيرانا هم من شرك 
بلدنا زرنوکة» جيران الهنا. 

وعاكر يستي بيوتها بيض من لبنت الطين 
والكش ولشمينتو مصفوفات صف» 

انطول» نطول, وهي أربع مناطك.. 

ولا هنة آربع حارات: البلدة الكدهة 

وثكنة الشمال والحارة الشركية 

ومنطكة کانو یکولولها العمارة 

غرب البلد. منها بتروح على طريك يافا 

ومنها بتنزل نحیت غزة جاي. 

وکان بعاکر پستي مکامین.. والله ما بعرفهن 
طین.. وجامعین.. ومدرستین.. وصحية. 

غير عن بكيت البلدات عاکر كديمة 

ومتكدمة عنا. كانت وفيها عواميد رخام يبي كديش.. 
ولنهم هجروهم الیهود. زي عملتناء وعملت بكيت لبلاد. 
هجوا نحيت السمية لکبيرق وعکطرق 

تنهم اجو جاي على غزه. 

وکد مفیهم کاومو على كد مكدرو... 

إللي ستشهد. وإللي نفذ بحالو ودشر مالو 


۱۳۷ 


ومحتاجاتهوا. العوكرية جدعان, ومناح. 
الله هسیهم بالخیر مطرح مهمه. 


۱۳۸ 





قرى السوافیر! 


- وين يستي مبارح توخرت" تنك روحت؟ 
سمعتك بتطبك الباب بنصل الليل! 


- والله يستي كنت بممربوعة" 

با مخيم عند البحصة». 

صاحب بعز عليناء وقمنا بالواجب. 
ستي هذول لخمولي راسي! 

هي السوافير فيها شرقية وشمالية ؟ 


ولا سوافير وحدة؟ ولا هنه أكم قرية؟ 


١‏ هي اسم لثلاث قرى فلسطينية: السوافير الشرقيء والسوافير الغريء والسوافير الشمالي. 


تقع جميعها على بعد 1 كم إلى الجنوب الشرقي من إسدود, ذكرها الرومان باسم شافير 
۲ تأخرت 

۳ طريقة دبكة ورقصة فلسطينية للبادية 

3 عائلة البحيصي 


۱۳۹ 


عيلة البحيصي سوافی, ورباح سوافی, 
وإسماعيل سوافیں ولباز سوفير! 

هي أكم سوافير فيه بالبلاد؟ 

وكل واحد بقلي سوافير شکل.. 

إللي بقلي إحنا غربيةء واللي بقلي إحنا شمالية, 
واللي بقلي إحنا شرقية... 


- والله يستي غشيم أنت! 

هنه ثلاث سوافير.. عملات زي مثلث.. 

سوافیر شركية وغربية وشمالیة. 

الشركية کنلها وادي خاف الله إسمو کریکع. 
وکنتلك كلها عنب ومشمش وتين 

وشویت خشخاش على لحفاف . 

وکانوا یکولوا عنها سوافیر العمصي, 

بيجي خمسة وعشرین دار عمصي فیها. 

وحارة العمصي فيها بير الكرية وجامعها. 
والسوافیر الغربية كانت لجاي كريبة على غزق 
کانوا پروحوا منها على يافا. 

یکولوا طريك يافا مرك منها 

وکان آبوي یکول آنهم زينة, 

والسوافبر الشمالية لغاد نحیت سدود ولرملة. 
وکان لكل كرية في جامع. والهن کلهن مدرسة. 
السوافیر پستي بتوهش حولیها کری كثيرة.. 

١‏ الأطراف 


۱۰ 


بيت دراس وعبدس وجولس وبيت عفا وتل الترمس 
والجلدية وجسير وكرتيا وحتا والكسطينة. 

أكثر أهل السوافير إللي هاجرو 

جاي من عائلة البحيصي وإسماعيل 

ولباز وأبو لبدة ودبور وأبو شقرق 


ولها بيجي ستة وستين عيلة. 


- بس يستي همه البحصة مش بدوی 
ليش بعملو دحية ومربوعة؟ 
ومحترفين فيها.. والله يعني شاطرين زي البدو!! 


- مهو يستي كان سيدك أبو حسن يكول 

همه أهل همة وكرم السوافيرء 

وأهل شغل ومشغلة بالزراعة, 

وبتربية المواشي ومتأثرين كثير بالعرب. 

كان یکول إنو فيهم ناس من العیل, 

يعني جايين من سینا؛ 

أبو عودة وأبو لبدة وأبو لطفية وأبو ليلى 

وأبو مسعود» هذول عوايل جيين من سينا يستي, 
بعرفوش بفراحهم غيرش الدحية وا مربوعة, 
تاثرو فيهم وتعلموا منهم. 


- وايش جابهم من سينا للسوفير يستي هذي العائلات؟ 


۱ صحراء سيناء جنوب فلسطين 


أنا عارفة يستي كانوا يكولوا 

في واحد باشا إسمو إبراهيم باشا' 

عمل حملة مصر وصار يطرد الناس 
ویطفشهم. تاجو جاي عبلادنا 

تشاردين من السخرة والضرايب وفحر الترع. 
وكانو يكولو بجندوهم وهوتو جوعانين. 
شردت الناس» كانت بلادنا خصبة للزراعة 
وأمينة وفش فيها حروب.. 

واسعة وبتشرح الكلب.. 

وهادي كصة السوافير يستي... 

كوم من وشي بدي أروح أسكي البطات. 


١‏ إبراهيم باشا بن محمد علي باشا بن إبراهيم آغاء الابن الأكبر لوالي مصر محمد علي باشا 


۱۲ 





قرى صرفند العمار - والخراب' 


- ستي خذلي هالعشرين دينار صرفلي 
إياها من عند محمد عطية. 


- ليش بدك تصرف دينار يستي؟ 
هاذي يبي مقدمها.. من تحت البلاطة مبينة... 


- سلامة خيرگ يستي 
١‏ الصرفند هي قرية فلسطينية مهجّرة تقح إلى الجنوب من مدينة حیفا 


۱۳ 


ونت جاي هتلي معك وكية جوز 
ونكيلي رطل باذنجان مکرمط وزغي 
بدي أعمللي حبت مکدوس. 

كديش طلعت العشرین؟ 


- طلعت مية وعشرة شیکل يستي. 


- مالو الدینار رخصان؟ 
والله بذکر كانت توصل 
ملیون وثلانميت آلف! 

هو فش غیرو صراف عملة.. 
هاض محمد عطية؟ 


بس أنا بصرفش غيرش من عندو. 


- ساك الله عیام زمان كانوا يكولوا 
صرفند العمار.. كاينة زمان 
بلدة لصرافة والصرافين.. صرفند العمار... 


والله مليح اإللي جبتي السيرة يستي! 
هي صرفند أكم قرية؟ 

قرية وحدة ولا ثنتين؟ 

في إلي أصحاب صرفند الخراب.. 

أول مرة أسمع صرفند العمار! 


- منت غشيم د ني 
غيرلي الخمسمية آلف هذي مكروطة' 
وآنا أكصلك كصة صرفند العمار والخراب. 


- هات يستي» هي وحدة جديدة, تکرم عينك 


- إسمع يستي أول إشي صرفند العمار... 
عندك: أبو معمر وحماد وعبد العال 
والنمروطي وبرهم وبرهومة وعمارة 
وسند ودردس والهباي وعثمان 

وزعبوط والنجار ونوفل وعويضة 

والغول وخريبة وظرخان وأبو جزر 

وعبد الرحيم ومصري والنوش والحج 
وجانم وأبو خضر والعطار وأبو السعود. 
استنا تذكرلك» الله ميعيني على الزلال» 
بلاش أخربط.. 

وأبو حميد وأبو السنديان وأبو طوق 
وجحيش وحنفي والحضري ودريع. 

ويش كمان يبنت يجازية.. 

والدويك ونجم ورمضان وشلايل والكدش 
وصافية والصيصان والكبلاوي وأبو سرحان 


١‏ معطوبة 


۱20 


والهندي وكويدر ونصر الله والنمس وحمودة. 
كديش طلعن هدول؟ إنو فيهم صاحبك؟ 


بس إللي لخبطني آبو معمر... 


آیوه هو صر فند العمار. 


- طيب وصرفند الخراب 
إيش قصتها؟ 


- کبل الخراب لازم تعرف پستي 

صرفند العمار كان اسمها صرفند الکببرة. 
کال مطورة أن وده اکن 

من الحيان.وفيها السوك 

وفیها الجامع لكبير زیها زي تکول 

هي الدينة لصرفند الخراب. 

هديك سموها خراب لأنو فش فیها حركة 
زي صرفند العمار لکبيرة. 

بعدینش يا ستي هذول لنکلیز 

الله يوطرجلهم' هم إللي خربوها. 
زمان زمان مسويين فيها مذبحة: 

وكتلين أهلهاء وهدمينلهم السوك, 
وبيوتهم لنهم غيورين آهل خراب» 


١‏ يوطي رجلهم إلى الأسفل ولا تقوم لهم قائمة 
۱۶۶1 


كاينين كتلنلهم أكم من عسكري نكليزي.. 

لهيك سموها الخراب. 

كانوا العسكر لنكليز مرکو مخمورين 
وسكرانين من الكرية» تنهم متفكين أزلام البلدة 
یعلکو جراس تبعوت الدواب 

وتنهم پیجو العساکر یدکو لجراس 

وهرطوهم" كل بدن ولا آخوه. 


ها يستي ناس بتغار وبتخاف على عرضها وآرضها. 


بس ناسها الخراب فلاحین وفش آحسن منهم, 


ولا آطیب منهم وعویلهم فخاد وبتفرع منها ناس. 


إللي بتفرع منها فخدة واللي ثنتين واللي ثلاث: 
إبراهيم وآبو رزك والأسعد والعطار 
والعويني والعيسوي والفكعاوي والکیم 
وحمدان ودكدوكة وعمارة وعنبر ومطر.. 
ا ا 

أنا من صرفندية الخراب معلوماتي كليله عنهم.. 
وصرفندية العمار زي عملتهم فخاد فخاد. 
وصرفند الخراب هاض اسم بشرف 

أهلها يستي لأنهم ثوار وكاتلو الانكليز الملاعين. 
هي كان اسمها صرفند الغربية.. 

وهديك كانت اسمها صرفند الشركية.. 

مش تكول خراب يعني إثي بعر 

ولا إنو مش حلوء لا يستي» هاض إشي بشرف. 
والله همه أول ناس تبهذلو وهاجرو كبلنا كلنا. 


۱ يضربوهم 


۱۷ 


وزرعاتهم موز وبرتكان وحمضيات 
وشوية خضرة. خصبة أرض الصرفندية. 
وبيوتهم إشي لبنة طين وكش 

وإشي شمينتو وحجر. 

كل واحد وعیوا كرفاتق 

وتنهم هجروهم اليهود زي عملتنا يمك 
عاد همه أهل مكاومة وعندهم خبرة 
من أيام لنكليزء كانن حولين صرفند 
ثلاث كوبنيات يهود'.. 

هلكوهم هلك الصرفندية... 

وبعدينش إيش بدهم يعملوا؟؟؟ 

إيد لحالها بتصکفش يستي... 

إللي منهم إجو جاي على غزة.. 
وبتلكيهم بالاردن.. وبالضفة... 
وتشتت الناسء الناس هاجرت مرة.. 
الصرفندية مرتین... 

وکنلهم مدرسة بنات وولاد بکل بلدق 
مدرستین وجامع. 

وبتوهش صرفند پستي. 

منها وشمال لغربة شوية 

بتيجي بيت دجن, ومنها وشركة يمك 
على طول اللد. ومنها وكبلة بير سام 
وبكيت الرملة» ومنها وغربة كبل البحر 
عيون كارة. 

۱ معسكرات جيش 


EA 


وهاي هي كصة صرفند 

العمار والخراب يستي. 

خطرة خرفنا أبوي خريفة 

بتفرط من الضحك. كال جاي 

واحد صرفندي م بطیخ علی رآس البلدة 
من صرفند الخراب» مرك عنو واحد 

كلو بدي آشتري بطيخة كلو إشتري 


ومين ماسكك. كعد الزبلة يخبط على البطیخ.. 


كام كسر بطيخة. الصرفندية عصبیین, 

كلو: شو اللي عملتو؟ 

كلو: انكسرت شو أعملك؟ 

بدي أعطيك حكه.ا 

كلو: يعني إنت جاي توزع علينا مصاري؟ 
بديش حكها بدك ترشبها زي الله ما رشبك. 
وصارتلك هوشة ما حلها غير مختار. 

وهي صرفند وكصتها 

هم مثل ما خرفتك بحكوا بتشتشه. 


E 





- ستي والله إلك زمان ما حكيتيلي حکایة!! 
شو الدعوة؟ 


ولك يا مفتري صرت حكيالك 
بدهن وحدة ويصيرن كد حبات السبحة!! 


أنت بتشبعش حكاوي!! 


- خلص يستي أخر وحدة. 

وبعد هيك راح آنشغل 

بكتابة قصص جديدة عن الخیم. 
وعن الشغلات إللي كانت تصير 


10۰ 


في الانتفاضة القدمة 


تبعت السبعة وثمني.ن 


- وعاد بدك تكتب عن آنو مخيم فيهن؟ 
منت نولدت خیم الشابورة برفح.. 
ومنو صار بالشابورة مواجهات.. 

جابتك أمك عندي على مخيم دير البلح 


وأنت بالإعدادية. 


بدي أكتب عن كل اللخيمات.. 
حتى المخيمات إللي بالشتات إن شاء الله. 


- غلباوي كنت» كل يوم وأنت عملي مشكلة 
وضربلك حد من ولاد الجيران. 

كال أمك مشرداك من اليهود!! 

وطنهم پیجو اليهود کل لولاد بشردوا.. 
غيرش إنت.. بتعملي فیها آبو الهمایم! 


وآخر واحد بتشر د... 


ستي إحكيلي عن ابلخیم.. 
وعن حیاتکم فیه, كيف کانت؟ 


- إيش بدي أحكيلك تحكيلك يستي!!! 
والله المخيم كنا عيلة وحدة 


1 صاحب واجب وهمه 


۱۱ 


إنت ناسي مني كنت أبعتك 

توزع صحون الطبیخ. بيجي على سبع دور 
والصحن اللي يرجع معك ميرجعش فاضي؟ 

يرجع ملیان» كنا زي متكول, 

بنحب بعض.. وبنواسي بعض.. وديرين بالنا 

على بعض.. لبواب مكنتش تتسكر يستي... 

والله كنا أنا وأم ماجد البحيصي 

وأم عبد الله زكوت وبنات المختار مغاري 

وأم الشاي وأم البدوي وأم رائد لبحيصي 

وأم عصام بدوان وأم خالد لشعافي وأم عصام لبحيصي 
وأم عصام تايه وأم رائد لبحيصي وأم أحمد كساب 
وأم خالد صالحة وأم مجدي الخالدي وأم منير عماد 
متكولي إلا خواتي, إللي عندها مفتول ولا بتعمللها 
بحبت کعك. تلاي معها ميت إيد وإيد. 

ولا بالفرح والكره.. كلنا وكفين جنب بعض... 
الكرايب لبعاد ييجو يعزو الجيران لكراب بالعزیات» 
وبالأفراح الكريب لبعيد يهني الجار لكريب. 

زي اليوم! محدش سائل بحد. صرنا زي الخوجات 
ولا كود يكدّر الخواجة پوخذ ولد من الحارة؟ 
بتلاي للولد میت أم وأم» بتحطو بحضنها 

وبتکول للخواجة هاض ابني. 

مره الخواجة کال لستك أم ماجد: 

إنتي يخجة کل ولاد الخیم ولأدك؟ 

کل ممسکنا ولد بتكولي ابني! 

کلتلو: آه كلهم ولادي... 


۱0۳ 


ولا منع التجول تنو كان يطول 

كانو الدروية ولبروك المزارعينء الله يخلف علیهم. 
يكطفو من هالحممات لخيار والبندورة وهالكوسة والباذنجان 
ويعطوهن للشباب ويوزعوا.. 

كانت تصلنا الخضرة لباب الدار... 

على الدور من تحت لتحت. 

اليهود بطوکون" لحتى منعرفش نوكل ونتسوك.. 
والشيخ جمال مغاري وآبوه. الله پرحمی 

كان عندو دیوان» كود في كصة ولا مشكلة 

بين حد. تكعد يومينء يمك بمطرحها تخلص 

من غير شرطة ولا محاكم ولا سخام بين... 

الناس بتمون لبعض كانت» وبتسامح 

وبتسفط يستيء ودي الكرش با مسامحة 

برد برجع كرشينء ولي هون للناس 

الناس بتمونلو. 

ولا کان فيه غراب بين زي اليوم. حبوب ومخدرات... 
كان طلثم أبو بلطة وجنزير 

مخوف كل لمسكعين والدشر.. 

لا شرطة ولا عساكرء کانوا مسكعين والدشر 

يحسبو لبو بلطة ميت حساب. 

إيش بدي أحكيلك عن ال مخيم يستي؟ 

الخیم طلّع أبطالء إسماعيل أبو جياب» الله يرحم روحه, 
ومحمد عرفات لکرع وفؤاد تمراز وأيمن نصا 
هذول شهدا طخوهم اليهود. 


۱ يمنعون التجول وحركة المدنيين في الشوارع 
۱5۳ 


وبلكي كنا نعرف مين فتح ومين حماس؟ 

مكنش الخراف الفاضي هاض.. 

كنا كلنا آهل وبنحب بعض وبنخاف على بعض. 
المخيم مطلعش على كد الشهدا يستي! 

طلع دكاترة ومهندسين وأساتزة 

وشباب بتبيض الوش. 

إللي كان ينحبسلها إبن كانوا ولاد ا لمخيم 

كلهم يصيروا ولادها. 

كود تلاي مرا ماشية بالشارع وحاملة عراسهاء بكيت 
يفط ميت شب يحمل عنها ويوصلها للدار. 
والله منا عارف إيش جرالنا يستي؟ 

تصرنا نعادي بعض.. 

هذي معاداة بكطع إيدي إذا مورهاش اليهود... 

انتهت السلسلة الأولى من حكاوي ستي بعدد حبات السبحة, أعتذر لجميع 
الأهل الذين لم تذكر بلداتهم الأصلية في هذه السلسلة, ومثلما أني لا أنسى قضيتي 
الفلسطينية وحق العودة. كما أني لن أنسى أهلي من البلدات التي م أأتي على 
ذكرهاء ولنا عودة في السلسلة الثانية لأحاول ذكر ما أستطيع من بقيت البلدات 


مع كل الحب. 


نبيل العريني» بلدة زرنوقة 

على لسان الحاجة جازية ابو شاربین, بلدة زرنوقة 


كتاب عارف العارف تاريخ بكر السبع وقبائلهاء ۰۱۹۲۶ 
بعض مخاتير وكبار السن من البلدات الأخرى. 

أراء القراء 





۱5۷ 





